qundao/data-zh-poetry huggingface dataset:
题桂花十二红便面
作者：邾经
朝代：明
体裁：七言绝句

金粟枝头十二红，何年飞向广寒宫。素娥只爱青鸾舞，且近琼楼立晚风。
题桃花白头翁
作者：邾经
朝代：明
体裁：七言绝句

前度刘郎阻胜游，漫歌风雨替花愁。自怜人与春俱老，底事幽禽也白头。
题澄碧楼
作者：邾经
朝代：明
体裁：五言律诗

燕入雨侵帘，鸥栖月近檐。白纡三泖曲，青隐九峰尖。夏簟风漪展，春醪雪乳拈。元龙怜远客，高卧想无嫌。
题画
作者：邾经
朝代：明
体裁：七言绝句

隐者山林得静便，松风不动兴悠然。竟将尘事抛身外，只许泉声到耳边。
题画梅
作者：邾经
朝代：明
体裁：古风

疏烟小晕生瑶岛，仙鉴星明试妆早。云母围风晓未寒，玉龙嘶天春不老。忆昔相逢萼绿君，别来珠佩留苍云。素鸾惊舞月破碎，琼台歌断音纷纷。灵㕙解点玄霜汁，粉靥冰花照人湿。返魂竟失箧中香，翠羽悲啼声转急。纷吾欲下巫阳招，楚骚遗恨湘川遥。书凭凤女双飞翼，泪掩鲛妃一尺绡。
题纨扇美人
作者：邾经
朝代：明
体裁：七言绝句

蝶粉蜂黄满眼新，小园微步不胜春。白团欲把歌唇掩，生怕流莺也妒人。
题络纬图
作者：邾经
朝代：明
体裁：七言绝句

牵牛风露满篱根，淡月疏星夜未分。灯下有人抛锦字，机丝零乱不成文。
题芦花散人小像
作者：邾经
朝代：明
体裁：古风

朔云化石忽五彩，石也能言泣真宰。玉堂调笑辞金鱼，月冷西湖醉魂在。风流忆尔承平时，接䍦倒著驴倒骑。仙游何处惊堕影，秋空冥冥如见之。黄鹤飞鸣杳无迹，西风满地芦花白。玉龙吹断不可招，空掩画图三叹息。
题读碑图
作者：邾经
朝代：明
体裁：古风

孝娥碑在曹江滨，谁其作者邯郸淳。中郎八字因赞美，后来索隐宁无人。老瞒久欲窥神器，既见此碑心若愧。较三十里乃遁辞，奸雄寔惮杨脩智。脩乎脩乎智有馀，用之治世将无如。露才扬已古所忌，况复汉贼基黄初。今我怃然观绘墨，怀贤为尔伤鸡肋。研磨铜雀台上瓦，点染霜毫动秋色。绝妙好辞天下无，异代读碑传作图。长歌落日西风起，酒酣击缶声呜呜。
题顾定之墨竹
作者：邾经
朝代：明
体裁：古风

虎头诸孙总痴绝，老安不痴乃用拙。忆在吴中写墨君，雪楮水缣每飘撇。妙处不减文湖州，同时更有柯丹丘。眼底只今无此客，使我悒悒怀风流。苍梧想见斑竹活，看画忽焉忧思豁。安得二老从之游，搔首凉风起天末。
风光楼
作者：郁从周
朝代：明
体裁：古风

白云护招提，帝子逃禅处。钟声杂笙簧，玄迹埋烟雾。井邑多嚣諠，物外还成趣。宁知岩壑水，不为空山住。一朝惊长安，四海相驰骛。千年王气间，溪流自朝暮。岸芷青未已，楼阁空轩翥。遗芬渺难攀，岁宴劳予顾。寥寥徒慨吟，杳杳犹怀故。龙光自消歇，寂寞芸窗雨。
读五代史
作者：郁兰
朝代：明
体裁：五言绝句

天地沉冥际，山河战伐中。可怜长乐老，只是爱三公。
陈贤良祠
作者：郁敦易
朝代：明
体裁：七言律诗

青苗新法世无何，抗疏佳时志不磨。庐阜峰峦曾眺览，星湖风浪几经过。碧梧翠竹荒丘寂，野草寒烟落照多。莫叹山僧为伏腊，裕陵无树长新柯。
次陆文厚写怀韵寄胡以贵
作者：郁能
朝代：明
体裁：七言律诗

人生聚散若浮萍，惆怅难为别后情。旅馆夜灯愁独对，池塘春草梦难成。九重霄汉心同在，千里关山月其明。莫向东风怨流落，青袍端不误儒生。
虞美人·黑井星回节
作者：郎棣
朝代：明
体裁：词

不意滇南称此会。独有烟溪最。今宵无月上西楼。万火待吾秉烛、照人游。连落江山光远接。不比朝间色。浓阴点点宿流萤。狂客指挥高下、乱移星。
京邸送海阳丘司莪掌教临武
作者：郑一初
朝代：明

瑟瑟黄芦满岸秋，人从天际下轻舟。风霜万里须珍重，桃李千株属庇庥。学制可从明道得，师模无重子云酋。都门此日殷勤意，只为吾乡旧鲁邹。
送伦殿撰使安南便道还乡
作者：郑一初
朝代：明

载笔螭头远，绥和万里行。舟居南海便，衣袖锦袍轻。铜柱将军约，沙堤宰相名。何时重混合，法从在蓬瀛。
三诏洞谒焦处士祠
作者：郑一岳
朝代：明
体裁：五言律诗

水国霞明树，专祠暮霭空。孤标传极北，三诏峙江东。鸥浴舡舡月，龙吟院院风。任山凭点□，真悔出山中。
三诏洞谒焦处士祠
作者：郑一岳
朝代：明

水国霞明树，专祠暮霭空。孤标传极北，三诏峙江东。鸥浴船船月，龙吟院院风。任山凭点□，真悔出山中。
游鹤林寺
作者：郑一岳
朝代：明

路僻迂游屐，轻烟晓望迷。随香来法界，引翠入招提。古壁残碑在，飞檐偃柏齐。犹怜竹院影，寂寞近濂溪。
游鹤林怀古
作者：郑一岳
朝代：明

我怀马素师，亦衲米公石。竹院坐忘言，坡仙如可识。云何天际虹，遥遥杳莫即。离披上干云，枝撑仍局蹐。泠泠虚谷声，徒然奏笙瑟。因之搜奇前，一日当千日。去日问濂溪，鹤振空山碧。
京邸中秋玩月
作者：郑一统
朝代：明

楚天爽气满神州，今夕人间半度秋。玉露几团初欲滴，冰轮一点向空流。浮烟扫去星河静，素影飞来几榻幽。共醉清华眠碧落，此身不觉在瀛洲。
仙桥渡
作者：郑一统
朝代：明

金碧丛中芳未歇，天风淅淅东井冽。道人一醉紫霞归，双眼玲珑弄秋月。双眼玲珑弄秋月，渔声何处施罛濊。便将野渡作星槎，直泛银河访机织。一水盈盈异悲悦，我欲万丈驾云梁，无劳太史虚饶舌。
玉堂对菊
作者：郑一统
朝代：明

簇簇金丛向彩栏，二林偏喜壮奇观。新枝却带三秋露，晚节那惊九月寒。盈把任从陶令醉，落英何但楚人餐。托根还是清华地，毕竟芬芳到玉銮。
题城东见山亭
作者：郑一统
朝代：明

平郊迤逦面水城，古树蓊郁罗园亭。夕烟朝霞递起灭，锦画石屏纷隐明。玩芳凭栏眼自醉，挹秀扪苔他不营。何须别向觅方外，这里却是真蓬瀛。
题茂林
作者：郑一统
朝代：明

洪波撼石响琳琅，细雨凄林色郁苍。林密有溪穿水洞，石平随意作鱼梁。桐江竟系炎光鼎，清渭全苏赪尾鲂。心迹未须论出处，一蓑风月想馀芳。
题公署竹
作者：郑三俊
朝代：明
体裁：五言绝句

萧萧数竿竹，偏宜作风雨。何处起咸韶，试看此君舞。
七星岩
作者：郑东白
朝代：明
体裁：古风

平生四方志，颇有五岳期。笑彼世间人，局促随文牺。仗剑遨游来东粤，倾盖之子同解颐。携尊览胜星岩下，曲曲虹桥横绿漪。崇岫敞开水月殿，高峰特峙镇郊甸。宴坐洒然祗树阴，临轩恍若莲花片。寻蹊拂策二天门，蹑蹬抠衣北极尊。空洞烟霄迥日月，神区玉室犹昆崙。岩前一望控遥壑，十里湖光映华薄。青雀结舰漾平湖，锦茵腾盖成虚幕。湖波浩荡转蒹葭，岳麓崔嵬飞彩霞。突兀仙台悬石乳，玲珑石室垂丹砂。星辰散乱遥相射，朱碧辉煌真不夜。倚剑已惊白日寒，振衣自觉青云泻。举头寥廓见金光，紫气腾荡纷苍茫。摘蒲似饵胡麻饭，吸水如漱沆瀣浆。洞外有亭挹岩秀，俯瞰晴波环列岫。凌风横渡栖云台，扳萝更入阆风窦。东行小径名蓬壶，屈曲宛转开画图。流霞岛中深窈窕，秋水清泠皆荻芦。湖中芙蓉遍夭丽，邻天飞阁起云际。举手长揖天上仙，藏真且避人间世。烟霞万古堪逍遥，山灵何时重见招。与君携手息尘想，梦魂隐隐犹丛霄。
钓舟
作者：郑东白
朝代：明
体裁：五言律诗

空亭一叶下，落日五湖秋。白帻携尊酒，沧波坐钓舟。钟声山外寺，树色水边楼。吾爱鸱夷子，浮家汗漫游。
梅花百咏·其九
作者：郑义
朝代：明

天工剪雪作花神，案上枝头雅态真。六出省裁成五出，古人题品到今人。黄须酿作蜂腰蜡，素质难沾马足尘。定有香魂游禁苑，因风点作寿阳春。
梅花百咏·其九
作者：郑义
朝代：明

天工剪雪作花神，案上枝头雅态真。六出省裁成五出，古人题品到今人。黄须酿作蜂腰蜡，素质难沾马足尘。定有香魂游禁苑，因风点作寿阳春。逋翁得句有诗神，坡老情缘讽咏真。百岁芳名千古树，满天清气一閒人。梁园对雪谁知己，洛浦淩波迥出尘。且赋新诗如作画，分明笔底暗生春。
梅花百咏·其六十九
作者：郑义
朝代：明

逋翁得句有诗神，坡老情缘讽咏真。百岁芳名千古树，满天清气一閒人。梁园对雪谁知己，洛浦淩波迥出尘。且赋新诗如作画，分明笔底暗生春。
留别
作者：郑之升
朝代：明
体裁：古风

细草閒花水上亭，绿杨如画掩春城。无人为唱阳关曲，惟有青山送我行。
咏柳
作者：郑之文
朝代：明
体裁：七言律诗

灞桥无恙绾离忧，忽见扬鞭紫陌头。学舞腰肢防妾妒，含颦眉黛为君愁。藏鸦门外条空结，系马堤边叶正柔。古道羌城惯吹笛，悬知心已在封侯。
金陵元夕篇
作者：郑之文
朝代：明

朱楼隐轸薄层霄，渌水萦堤荡画桥。十里香风吹紫陌，一年明月始今宵。今宵无处无萧鼓，佳丽名都较得数。美酒留连拚十千，少年欢笑唯三五。三五年时二八游，个侬无赖逐风流。香轮宝勒纷填巷，翠烛红灯拥上楼。楼前九陌连三市，中有侯家通戚里。千蝶春星舞袖翻，九枝夜閤歌钟起。歌舞唯应此夕陈，鱼龙百戏竞争新。银花绛树开千丈，佛火神灯照百轮。花灯在处如人好，半醉筵前看鲍老。何客灯前到肯迟，何人花下归能早。花下灯前出画裾，衣香一路暗氤氲。不知南陌人如月，且道东门女似云。云移月堕欢难歇，虬水丁冬霜渐咽。郎心尚逐紫骝嘶，妾意先憎乌柏舌。归去烧灯总不眠，含情脉脉定相牵。余宵冷焰留红烛，明日芳尘拾翠钿。
仁山书院为邓侯赋
作者：郑之藩
朝代：明

高茇丹崖淑气收，宦游犹胜赤松游。飞轩隐结朝诸岛，曲槛纡回带远洲。中镇七星为泰岳，南宾五岭作蓬邱。公馀便读三纲领，不愧人称仕学楼。
山水图为兵马指挥朱君题
作者：郑亮
朝代：明

闻君住在蓬壶天，赤城十二遥相连。閒来听籁坐松石，仙衣醉拂秋霞眠。柴门不掩读书处，隔窗恍惚生烟雾。重萝隐隐半山钟，细雨濛濛万花树。天书忆昔下岩阿，不起其如苍生何。仙人别去五云表，碧山怅望空嵯峨。碧山千里复万里，仙人洒向丹青里。何日陶潜归去来，扁舟远挂沧江水。
挽杭州蒋处士
作者：郑亮
朝代：明

徜徉杖屦啸林丘，白发萧萧七十秋。令子初承闻喜宴，仙翁应梦采真游。西湖谁咏寒梅月，剡曲空遗夜雪舟。惆怅涌金门外路，斜阳原上重回头。
湖山秋霁图图有鸿雁乌鸦竹木为吴太守作
作者：郑亮
朝代：明

太湖潋滟浮晴玉，芦荻河洲秋蔌蔌。悬崖崒嵂黛蛾森，群雁盘翔下平陆。瑶天捲云碧于镜，山空水阔横秋影。玉笔峰前铁画书，白榆川上金蛇阵。哀乌冥冥破昏碧，寒声带暝相呼急。兰室银釭融冷光，佳人半掩罗襦泣。小奴有警相依眠，野人缯缴今悄然。梦回边塞三更月，魂逐衡阳万里天。栖栖有恨谁教省，啄者自啄饮自饮。南国原田菰米稀，洞庭渚泽烟波冷。学渊老仙鹤骨清，修筠落木多秋情。夕阳树杪散馀绮，归鸟欲宿哑哑鸣。尔乌已托一枝安，征鸿暂喜平柯宽。明日飞骞九逵上，请看仪羽天朝端。
送朱州判子还家
作者：郑亮
朝代：明

君家住在于山麓，门前旧种桑榆绿。遥望葱葱知故家，况有清阴庇邻曲。记得当年二月时，缲车轧轧蚕初丝。桑影欲斜春社散，榆烟新起午炊迟。故乡别来今几载，树色重重长不改。石砌轻风落小钱，粉墙晚日垂高盖。怜君近别复何如，依然绕屋青扶疏。感之忽尔有归思，因买孤舟还故居。
送杨进士毕姻归姑苏
作者：郑亮
朝代：明

仙子承恩下赤霄，香风送上木兰桡。五云光动黄金榜，双凤声和碧玉箫。石洞蟠桃开作锦，银河灵鹊驾成桥。归来莫恋春容好，整佩应期共早朝。
送林季聪进士使三湘图
作者：郑亮
朝代：明

君家粤西曲，我家于山颠。辞家远行迈，脩程馀八千。岂无一匏羹，可以乐永年。出身重天显，经纶贵才贤。锦裘赤霞绶，玉绮紫云鞯。丈夫志不偶，徒为渠所怜。结发入庠序，高歌宵雅篇。时哉适我志，行行宜勉旃。
灵山
作者：郑以伟
朝代：明
体裁：古风

灵山七十二，面面生奇峰。如琢亦如削，或开玉芙蓉。金陵分鼻祖，欧越真附庸。臣岳为三老，邀庐成六宗。水晶空浪志，丹灶隐遗踪。中有太上老，岩居失秋冬。时登绝顶坐，隔世云重重。安得从之游，诛萝架云松。
砂饭
作者：郑以伟
朝代：明

蜩鸣绿树阴，舣舟流河驿。市米小墟中，半杂砂与碛。梦回午爨熟，龃龉口策策。或似牛刍饴，间为鹿草齸。疏齿爱软菰，齼此比戈戟。放箸语妻孥，盘中恧袯襫。春雨耘学鸟，夏日肤如腊。力耕犹若饥，煮土克肠膈。讵复较精凿，尚不免沟骼。竖儒尸素餐，何异官囷鼫。鸟羽泽未炊，一饱笑豪客。耕者常患一，食者常患百。二氏与游民，坐作农蟊蠚。谁贳牵牛星，尽犁天下陌。更荐一盂粝，置之玉食席。尝此小民艰，以当滹沱麦。
塞上
作者：郑伯兴
朝代：明

绝塞万山秋，筹边更筑楼。马肥春苜蓿，人醉卧箜篌。图画云台列，功名铁柱留。上公蒙宠异，方赐紫云裘。
武城谒子游祠
作者：郑伯兴
朝代：明

古庙空山远，荒城细雨过。千年犹礼乐，百里绝千戈。日暮苍烟迥，春深碧草多。疏钟云外起，仿佛听弦歌。
河西务
作者：郑伯兴
朝代：明
体裁：五言律诗

早向河津涉，东风意盎然。碧迎堤上柳，青锁渡头烟。莺语声犹涩，花飞色转妍。春光怜已暮，更益五湖船。
得萧汉颍漕河书却寄
作者：郑佐
朝代：明

王事漕河上，春风望帝畿。牙筹纾庙略，草色念柴扉。帆挂千艘急，书回一雁飞。他年论转饷，麟阁有光辉。
怀陈士鹄
作者：郑佐
朝代：明

北望望君君复西，劳劳亭上草萋萋。凌霄鸟道星随剑，跃马盘江铁作蹄。云雨来时巫峡梦，登临到处楚骚题。十年回首黔中路，肠断春风锦翅啼。
春宫词
作者：郑佐
朝代：明

长门丝柳锁春晴，黯黯飞花对画屏。一自香风开绣户，坐听团扇起鞭声。霄衣想见宫云烂，疏草争传海日明。辛苦万几惟补衮，伫看垂拱瑞河清。
次梁延复韵寄答
作者：郑佐
朝代：明

盈盈一碧海天宽，百折牂牁路不难。尘阁故交玄是草，班行犹羡鹭为官。黄花酒泛霜林净，朱鹤琴横雪夜寒。多少疮痍待侧席，未应长啸问渔竿。
管夫人画竹石
作者：郑元
朝代：明

谁裁弄玉碧云箫，吹过瑶台月影遥。白凤一双何处下，水晶宫里赤阑桥。
转迁阳春晚宿惠州城外
作者：郑元益
朝代：明
体裁：七言绝句

十二岭头疏雨晴，行人晚宿惠州城。城中闻有东坡井，水与人心一样清。
三生石上图
作者：郑关
朝代：明

三生意已传，一曲歌还歇。何物识同心，西山旧萝月。
代黄子齐赋送潘彦时
作者：郑关
朝代：明

远别与近别，冷然同此心。君为金马赋，我作还山吟。还山却弄清潭月，雅兴平陵为君发。飞觞展席送浮云，万里关山坐超忽。青草堤边春事赊，江城落日更鸣笳。乡心历乱悲归雁，别思苍茫起暮鸦。看君折桂人争美，慷慨何曾恋乡里。高步青云不可攀，遥飞玉佩谁堪比。萝径萧萧祗自归，吟诗作赋复奚为。年过半百已如此，心事悠悠君始知。
咏窗竹寄姬墨生
作者：郑关
朝代：明

莫种杨柳枝，秋来已衰老。野花虽媚人，能得几时好。竹叶真可爱，盘根满庭内。众芳摇落时，青青色犹在。晴看翠欲流，静对虚堂幽。初传嶰谷种，便得潇湘秋。俗人爱桃李，却笑谁知己。虚心犹见猜，守节空如此。桃李荣春风，此君羞与同。从来共霜霰，独有南山松。
塞下曲
作者：郑关
朝代：明

单于入我疆，涉河与之战。杀气塞马蹄，胡霜割人面。大风起沙尘，两军不相见。思报明主恩，岂知命如线。天骄今已平，归奏甘泉殿。
夏夜南湖庄上寄赵迪
作者：郑关
朝代：明

积雨带远树，楚天来暮云。疏钟隔野寺，杳霭空中闻。相思戚我怀，草根虫又喧。何由了终夕，默坐空消魂。
夜宿超山兰若赠一中上人
作者：郑关
朝代：明

衲衣住在东林久，踪迹人间往来少。碧草閒依石砌深，苍苔日染松关厚。薄暮时逢上客过，吟诗对酒复如何。山中无复可乘兴，萝月纷纷窗外多。
寄思复王隐君
作者：郑关
朝代：明

百瓮山家酒，恒供野客过。兴来还倒屐，醉后即长歌。林鹤窥人下，山云入户多。别离成累月，五柳复如何。
寄王孟扬
作者：郑关
朝代：明

怜君失路叹多歧，归去龙山掩旧扉。凿石旋开行药圃，采荷新制钓鱼衣。衡门草发知春换，野径莺啼见客稀。林下想应多寂寞，秋风萧飒入庭闱。
寄赵景哲
作者：郑关
朝代：明

卧病经时独掩扉，閒身渐觉世相违。惊魂恐与秋云断，衰鬓愁为暮叶稀。满径苍苔谁曳屐，一庭芳草自搴帏。登临是处多清兴，肯念文园泪湿衣。
山居
作者：郑关
朝代：明

青山行处好，绿水望中深。欲问忘机事，浮云与客心。
山水图
作者：郑关
朝代：明

云来双岫阴，鸟下千林晚。恍惚月明时，扁舟辋川返。
山水障歌
作者：郑关
朝代：明

天下丹青谁最奇，昔有郑虔与祁岳。观兹毫素妙有神，不是良工岂能作。杳霭川原远莫分，孤弦暝戛春江云。人间翰墨不易得，此物当时谁赠君。遥看浦口千重树，飒遝常疑致风雨。寓目苍茫似武陵，致身恍惚如天姥。独牧原头是阿谁，终朝默默竟奚为。早将扣角商歌奏，须载齐侯车后归。
山行有感
作者：郑关
朝代：明

北邙多旧墓，苔石侵枯骨。借问葬者谁，云是李与霍。英名迈千古，此际何汨没。一日掩泉扃，万事从此歇。人生天地间，百岁犹仓卒。谁能脱于斯，多谋信为拙。
得石宝山喜而赋
作者：郑关
朝代：明

我怀出尘想，久为形役侵。未能脱略去，汨汨劳此心。昨日买溪园，松柏森成林。从兹谢流俗，结屋青云岑。九日休沐来，黄花正垂金。采掇兴无限，临风聊自斟。时有还山云，悠悠浮我襟。昔闻羽仙人，驾鹿兹登临。飙轮去已久，天路空难寻。徒馀旧游处，石室莓苔深。虽无丹砂诀，庶可投吾簪。
挽任本达
作者：郑关
朝代：明

陆沈谁道圣明朝，老向穷途怨未消。荒冢已无行客吊，诗魂徒有故人招。临风倚剑肠堪断，月落空梁梦渐遥。从此不须频北望，岭猿江树日潇潇。
晚坐西园玩月怀孙景大
作者：郑关
朝代：明

庭前嘉树林，夕鸟时惊聒。遥闻精舍钟，杳霭空中发。门閒草木长，雨过莓苔滑。空园散玉露，碧海生华月。独此对清辉，怜君向天末。
暇日南湖庄上
作者：郑关
朝代：明

门径绝车尘，惟闻沙鸟语。谁识忘机人，山间坐朝暮。冥探玄妙理，始得静中趣。南风吹雨来，飒爽溪头树。白鸥知我閒，相看不飞去。
狂客歌赠陈叔晦
作者：郑关
朝代：明

狂客何处人，吴航最佳士。朝倾美酒三百杯，夜读遗编数千字。有时相见粤城东，入门慷慨气如虹。黄金不惜赠知己，白眼已素轻王公。醉来下笔如涛泻，舞凤腾虬恣挥洒。论侠时时叱武阳，摛文往往凌司马。我亦疏狂今更痴，吟诗作赋欲奚为。且须沽酒与君酌，世上悠悠那得知。
竹枝词
作者：郑关
朝代：明
体裁：词

十二滩头水接天，千山烟雨万山烟。自从前路风波恶，不敢回头望别船。
竹枝词三首
作者：郑关
朝代：明

几度秋风叹独居，羞将蛱蝶绣罗襦。南来万点千行雁，不寄侬郎一字书。强来梳洗倦还休，说着西湖只泪流。谁道荷花不如妾，开时犹得近郎舟。十二滩头水拍天，千山阴雨万山烟。自从一值风波恶，不敢回头望客船。
竹枝词三首·其一
作者：郑关
朝代：明

几度秋风叹独居，羞将蛱蝶绣罗襦。南来万点千行雁，不寄侬郎一字书。
竹枝词三首·其三
作者：郑关
朝代：明

十二滩头水拍天，千山阴雨万山烟。自从一值风波恶，不敢回头望客船。
竹枝词三首·其二
作者：郑关
朝代：明

强来梳洗倦还休，说着西湖只泪流。谁道荷花不如妾，开时犹得近郎舟。
竹枝词戏赠丘茂本
作者：郑关
朝代：明

欲捲珠帘却下钩，愁来莫倚最高楼。堤边几许垂杨树，不为侬郎系去舟。
赋得万松岭送陈孟诚之京
作者：郑关
朝代：明

吴门一道通幽谷，昔种青松作乔木。径里从教野鸟啼，林间判与归云宿。寂寂那知几度春，苍皮剥落胜龙鳞。飞花暗度樵人隧，落叶常随过客轮。今日旗亭送君去，去时雪满松间路。牢落无怀故国秋，苍茫正值青云曙。岭头雪霰已纷纷，最喜青青自拂云。临歧何必攀杨柳，折取松枝可赠君。
赋得武夷山送陈孟敷之三衢
作者：郑关
朝代：明

亭亭溪上峰，彩翠乱晴日。奇崖与怪壑，杳霭看无极。寒渠石濑漱，野径烟萝密。猿响夕阴沈，松鸣夜风疾。传云羽仙客，昔此鍊金液。鹤驾虽已遥，空坛想行迹。苍然旧台观，冷落依泉石。丹光晴更发，紫气朝还集。九曲别时多，凭君访寥阒。
赋得沧浪矶送程秀才之春官
作者：郑关
朝代：明

无诸古城知几代，旧迹荒凉尽更改。祗今落日湖水滨，独有沧浪钓矶在。猿鸟纷纷竟若何，昔人不见今人过。飞花故向滩头落，积藓空馀石上多。今日携壶对清泚，秣陵此去应千里。渭北空传古有人，时明应卜谁过子。矶下悠悠足鲤鱼，愿君此去莫踟躇。明年试看桃花水，会向龙门达素书。
送丘良
作者：郑关
朝代：明

东园桃李寒未开，苍苔委落惟江梅。临歧无复可乘兴，为君直倒青霞杯。扁舟遥指金陵路，转棹回桡不知处。徒将别思作春云，日夜微茫送君去。白玉神州应早过，到来正喜值春和。香浮宝树花能语，日照琼楼鸟解歌。建业横开五云里，钟山石城相对起。秀色朝含紫气高，连天亘日回千里。今日官亭手暂分，无劳踯躅叹离群。羡君拂袖青天去，予亦还山谢白云。
送周又玄
作者：郑关
朝代：明

伯劳飞燕苦西东，载酒看云几日同。别后相思君识否，断肠多在雨声中。
送林文节
作者：郑关
朝代：明

长歌祖席对斜晖，座上人人爱陆机。春色渐生江树变，河冰初泮客帆归。青云有路看先达，白社何人恨独违。今日与君须尽醉，明朝相忆谩沾衣。
送王中美之京
作者：郑关
朝代：明

鲁酒三百杯，送行莫匆匆。酣歌击剑起，逸气如长虹。昔作鲁诸生，结交尽豪雄。黄金不足惜，对客囊屡空。早读五车书，作赋文尤工。今年见天子，拜舞明光宫。盛世夙重才，恩波赐无穷。长鲸跋锦浪，勺水焉能容。臈月河上别，雪花舞回风。行扳越城柳，醉度吴门钟。虽云隔云泥，耿耿心犹仝。顾我草泽居，生计如飞蓬。终当拂羽翰，万里来相从。谁能事章句，白首卧云松。
送王生奉亲之松江
作者：郑关
朝代：明

玉壶沽美酒，江上送君行。竹坞今朝别，松门几日程。三神瞻日近，五两逐风轻。戏綵馀清暇，缄书慰别情。
送陈文叔岁贡之京
作者：郑关
朝代：明

朔雪晓犹急，山风夜更严。扁舟留郭泰，祖席醉江淹。诗为故人作，愁因才子添。明朝回首处，林月共纤纤。
送马自牧南游清漳
作者：郑关
朝代：明

故国春还草木深，百壶长拟共登临。如何此际翻成别，碧海春云日夜心。
问周玄病
作者：郑关
朝代：明

知君林卧复如何，门对寒塘水自波。宋玉也知愁不免，长卿自觉病偏多。高林叶下惊秋早，故宅梁空恐鵩过。明日相期问丹诀，休令岁月久蹉跎。
雨夕同诸公夜饮
作者：郑关
朝代：明

万竹絓飞雨，流云来远天。高阳久寂寞，客至张华筵。达士不惜醉，畅饮清风前。阴壑度玄籁，寒声应鸣弦。不尽眼前欢，别后空悽然。狂歌马公子，达曙未能眠。
题南泽湖别业草亭
作者：郑关
朝代：明

家居无四邻，绕屋清湖水。潭花共谷鸟，相对衡茅底。樵唱篴边闻，渔歌镜中起。麦圃秋既成，瓜田旦犹理。时与休芸人，同归竹林里。门閒吏不过，黍熟酒还旨。自是羲皇民，吾当慎终始。
题南湖别业壁
作者：郑关
朝代：明

家住南湖湖水曲，依稀好似浣溪头。黄芦叶暝常知雨，苦竹丛深畏及秋。日下渔樵烟际返，夜深河汉镜中浮。莫嫌僻处多萧瑟，野性时时好狎鸥。
题幻居上人白莲
作者：郑关
朝代：明

凉生玉井沈，露滴金池冷。虚蟾与素魄，净立白云迥。微香散客缨，止水通禅境。忽忆东林人，临流发深省。
题方用方林塘幽趣图
作者：郑关
朝代：明

何处发清兴，林塘横绝标。羡君林塘有幽趣，为君醉作林塘谣。我为林塘吟，尔得林塘乐。长风捲雨白日来，池瀑淙淙向人落。三峡长江动地回，摇波转汐送林隈。当窗屴崱翠可爱，百尺芙蓉天外开。寒梅水竹连芳野，鸂鶒凫鹥满沙墅。丰草能为冬夏青，飞云不管晨昏度。坐来谷籁飘林樾，清景令人爽毛骨。为君去此谢浮名，还山却扫林塘月。
题枫林送别图
作者：郑关
朝代：明

白日行青天，流云散霞浦。秋声何处来，散入枫林树。客里送行舟，沙头饮樽俎。孤帆去渐遥，暝入长江雨。日暮更相思，空山但凝伫。
题秋江送别图
作者：郑关
朝代：明

美酒双玉壶，沙头送行客。处处芦花风，寒江秋水白。落日下长空，返景明石壁。去去入烟霞，相思楚天隔。
题翠竹黄莺图
作者：郑关
朝代：明

微风响翠云，宿漏惊黄鸟。梦里一声闻，月残碧纱晓。
题衡山寺壁
作者：郑关
朝代：明

暂辞城郭去，杳杳入藤萝。海气连空迥，岚光拂树多。鸟啼山客醉，叶动野猿过。向夕闻清磬，其如客思何。
鸂鶒
作者：郑关
朝代：明

不与鸿雁翔，难为凤凰侣。只逐双鸳鸯，沙头宿寒雨。
泛竟陵西湖
作者：郑友铉
朝代：明
体裁：七言律诗

亭看瓯香立处危，舟从昨夜目中移。户存疑有秋声馆，客过谁留卧水碑。荷叶就残花未已，渔叉初罢影相吹。短航凉坐孤僧稳，犹是白门旧轨仪。
竟陵西塔寺
作者：郑友铉
朝代：明
体裁：五言律诗

月明雷电夜，亭静柳湖天。眼徙深山后，秋生远火边。影流僧与客，波撼寺为船。井塔俱难问，徒高佛国年。
金泉寺
作者：郑友铉
朝代：明
体裁：五言律诗

近家十里寺，荒谷暗层层。幽梦来东榻，閒身随短簦。晚山归故鹘，红叶覆寒僧。句有冬心积，霜楼见汝能。
游西山寺分赋
作者：郑受
朝代：明
体裁：七言律诗

鹤带轻霞柳带烟，携将山色访山禅。花开苏壁疑从画，楼近层云欲问天。岩岫喜闻吹籁静，珠玑分得露花妍。公馀半日同僧院，莫厌催诗酒似泉。
冬夜燕与庄弟专旭馆
作者：郑同玄
朝代：明

谷口开新径，清阴觉早寒。腊梅初吐白，霜叶巳成丹。紫气浮瑶席，青尊映玉盘。烛龙凭客兴，雏凤祝君欢。况有阳春曲，还听玉佩珊。千钟浑不醉，五夜莫催残。
飞来寺
作者：郑周
朝代：明

十九峰头古木蕃，谁移梵刹此中蟠。洞云溪月堪招隐，竹径松门可避喧。宝塔千秋函舍利，玉环何处觅归猿。问奇应尽登临兴，簪绂相看且莫论。
一樗散人歌
作者：郑善夫
朝代：明

君不闻漆园傲吏称上仙，商丘之樗人共怜。栋梁绳墨秪须论，散木不有全天年。林夫子，一代贤，扬辉饰智君不然。有才耻与短世用，沧溟卧处，洪波无边。手握青玉芝，畅歌云和篇。奇气不可秘，吾尝得君于三狼之紫烟。拜君床下称竖子，大儿小儿安足传。酌君酒，捋君髯。乾坤尽纳芥子里，大道之下圣蒙融晦俱茫然。掌中樗树大莫拟，附枝屈铁龙夜起。
七月望游水西白鹤寺乘月泛岘江
作者：郑善夫
朝代：明

爱尔东林社，乘秋到蕊宫。招邀满童冠，歌罢舞雩风。鹳鹤黄庭莫，巾袍白露中。西江上云月，归艇意何穷。
三月晦陪顾未齐侍讲湛甘泉编修应元忠吉士游太湖龙塘舟中
作者：郑善夫
朝代：明

龙塘漪漪近太湖，湖上之水明菰蒲。雨馀鸥鹭清湍净，日晏牛羊满地铺。每羡鲈莼忆张翰，未因虾菜学陶朱。兵戈愁疾侵寻久，拟此卜筑宁吾躯。
三陟
作者：郑善夫
朝代：明

怜君忧思剧，三上白云山。风树吹无尽，鸰原望不还。堂阶抱古恨，松柏变秋颜。莫以歌终曲，人生涕泪繁。
上妙高台
作者：郑善夫
朝代：明

云海冥冥望不回，鲸波东蹴巨灵开。中天楼阁虚无里，南国风烟江汉来。世短动经多事日，愁长况上望京台。白门金鼓维扬卒，落日空传黄竹哀。
上毗卢阁二首
作者：郑善夫
朝代：明

远上毗卢阁，崇高望不稀。关山仍此地，城阙自斜晖。羽檄流星过，行营万马围。渔阳暮色至，引领翠华归。阁迥临虚旷，秋高入渺茫。燕歌动易水，骏骨望昭王。日落城笳起，天寒塞草黄。扬雄辍扈从，空自赋长杨。
上毗卢阁二首·其一
作者：郑善夫
朝代：明

远上毗卢阁，崇高望不稀。关山仍此地，城阙自斜晖。羽檄流星过，行营万马围。渔阳暮色至，引领翠华归。
上毗卢阁二首·其二
作者：郑善夫
朝代：明

阁迥临虚旷，秋高入渺茫。燕歌动易水，骏骨望昭王。日落城笳起，天寒塞草黄。扬雄辍扈从，空自赋长杨。
下何岭
作者：郑善夫
朝代：明

云居不可升，塞型眇天上。讽然下何岭，歘若坠青嶂。数日愁险艰，及此爱平旷。林墟相维亘，川原亦排荡。春容丽华滋，百草不相放。踌躇谷鸟喧，坐失青藜杖。山中胜事繁，林叟重揖让。岂无山水癖，筋力故莫彊。栗里在人境，君子有末尚。
下濑
作者：郑善夫
朝代：明

回溪去似箭，乱石簇如鎗。下濑扶招急，凌湍荡桨忙。未妨临滟滪，翻喜得沧浪。范蠡扁舟外，风波更渺茫。
不寐
作者：郑善夫
朝代：明

反侧终难寐，寒天候不明。经旬淹厉气，永夜厌滩声。万事呻吟外，他乡儿女情。还闻丧良友，展转泪交横。
不寐
作者：郑善夫
朝代：明

客思苦不寐，惊心豺虎喧。羽书秋后捷，鬼哭夜深魂。岁月消残燹，风烟失故园。彭城有弟妹，絺绤念温存。
不见
作者：郑善夫
朝代：明

年来不见孙明复，布褐纶巾何处山。长日著书元自得，早时谭剑有馀閒。吴门霅水风尘上，麟阁云台天地间。未返初衣重忆女，钓竿何日共潺湲。
与原侍御郑地曹游虎丘
作者：郑善夫
朝代：明

祝融气已深，行云丽晴晖。霜台早见招，骢马来騑騑。升高目不极，望远神欲飞。南风起木末，吹我芰荷衣。把酒白莲池，长谈暮忘归。白日无却顾，浮云纷是非。麟凤在羁靮，心事殊多违。何当晤生公，参破区中机。
与思道叙别四十八韵
作者：郑善夫
朝代：明

忆昔勾吴日，相逢云水乡。于时最孤寂，得汝共翱翔。岂倦登临费，兼存药石良。三春谢氏屐，十度远公堂。大石留腰带，阳山接羽觞。秋风白莲赋，落日洞庭航。坐听吴趋曲，行歌子夜央。时时动星象，处处有文章。雨夕舟偏讨，公庭事不妨。投胶情最密，丽泽意何长。作赋相如病，弹琴宓子臧。君才当十倍，为宰仅三霜。备见嘉禾出，胡云贝锦张。邑皆怀范宁，人只妒邹阳。日月难终掩，声名转益扬。几时停谷鸟，独往钓溪鲂。人事尤参错，兵戈逐丧亡。尔归频洒血，余去苦回肠。百粤风尘色，三衢荆棘场。棠陵居独稳，太末势堪伤。消息传谁健，艰难到女旁。鸿飞多不及，豹隐但相望。已分生无日，何期此对床。精神宁少壮，鬓发各沧浪。骤见犹疑梦，翻思秪欲狂。人情更怜并，天意遂行藏。妻子尽相信，形骸真所忘。缁尘心少称，青眼慰多方。管鲍平时义，雷陈后代光。旷怀卑藻饰，素业略侯王。葵藿元同志，雷霆讵有常。赐环怜是月，持节向何邦。太液秋风落，桑乾木叶黄。翛然改节物，自此判参商。向秀悲无奈，杜陵忧未遑。汉皇惟好武，尧德本垂裳。欲折淮南馘，行穿涿鹿杨。迢迢思汲黯，隐隐忌姚苌。万骑虚边戍，深宵引御幢。恒山穷鸟兽，上党泣壶浆。征伐名虽正，巡游志莫荒。秪须移北极，况已复南昌。福德知何处，欃枪屡耀芒。顿能忧绝域，翻不备萧墙。儒术元迂阔，华裾载祸殃。申屠甘绝迹，大邴尚为郎。江汉情何极，鲈莼兴可偿。归期晚自计，分手各茫茫。
与方质父登于山
作者：郑善夫
朝代：明

巾舄动高兴，江山入大观。烟霞几回首，天地一凭栏。晴日千村晚，长风五月寒。莫嫌踪迹远，石室在人间。
业书楼
作者：郑善夫
朝代：明

台南有高楼，下瞰澄江水。飞甍冒流云，疏棂一何美。重帏无长物，三车拥图史。中有伟丈夫，云是百世士。连翻十二经，呾尔荡其滓。翻罢三叹息，回首鸿濛里。乃知无物初，万轴皆糠秕。青藜宵到门，欲语馀一指。目击道自存，我爱温伯子。
东园
作者：郑善夫
朝代：明

汶口园仍好，商于草已芜。谁歌采芝曲，高调满江湖。
东山柬董文玉谕德
作者：郑善夫
朝代：明

东山中峰天汉连，紫筇丹屐共云烟。高卧正怀谢太傅，莫令小草后人传。
东归行送殷先辈
作者：郑善夫
朝代：明

阑风吹江江捲素，云脚如霾暗前路。陶河捉抺应有求，络纬追秋不知处。江南江北气萧骚，十家九家闻叫号。严城白日森长戟，粤客中区折大刀。道傍寡妇向人诉，自从乱后多愁苦。夫主从戎去不还，大儿又在军前死。小儿九岁娇且痴，母子投生中道离。向来丧乱饥寒在，到处蟊螟耕织稀。吴门一杯天为悲，送客那堪此道归。尘烟海内还消息，兵革沧洲有是非。东土酸风射客眸，蘋蘩为我荐髑髅。战场断骨今收未，古道腥魂招得不。请君勿田太山侧，山樊豺虎多如织。请君勿钓东海滨，天吴九首飞杀人。请君莫叩函谷关，只今长夜正漫漫。为君生计谋不得，一夕筹心鬓毛白。
东征
作者：郑善夫
朝代：明

大风从西来，行子向东去。黄尘十丈强，没尽伤心树。匹马追风不受鞭，长安回首思悠然。城头笳鼓晚来急，村村寡妇当檐泣。
东海有一士
作者：郑善夫
朝代：明

东海有一士，被服云锦裳。饥餐炎洲霞，渴吸瑶池浆。鹤驭何翩翩，九垓一相羊。朝发岗䍚野，夕憩沈默乡。眷言与汗漫，抗臂穷洪荒。九州虽云大，视之如室堂。纷纷尺蠖徒，看彼鸿鹄翔。
东游
作者：郑善夫
朝代：明

已是闭关月，漫游何处邦。北风帆势直，南纪岁华妨。负胜轻河岳，哀时挹伯王。衣冠明葬处，俎豆盛蛮方。忽忆春秋际，兼怀种蠡良。图王功己巳，去国意茫茫。万事空搔首，诸贤足断肠。东征效蘋藻，大观出玄黄。雨蚀曹娥庙，山疑谢傅堂。洑波平愤懑，旧燕落寻常。忼慨吾能赋，风流谁更狂。飘飘王逸少，磊磊贺知章。真帖兰亭秘，遗荣剡水光。鉴湖秦望近，云寺若耶荒。皓齿此溪女，紫骝何郡郎。隔花相问姓，采菲欲遗芳。未逐支公隐，能无许掾藏。雪舟行独远，禹穴探尤长。木客胡麻饭，山夔薜荔裳。桃花源不昩，野鸟恨难忘。自此升台岳，骑驴过石梁。仙风去若脱，八极信翱翔。
东漈柴门歌陈执之侍御席上与思道同赋
作者：郑善夫
朝代：明

瀛海之滨龙门高，万峰回合相腾逃。歘忽云气随六鳌，沙蟠石走地不毛。八水东飞漈其下，青天白日风雷号。蛟龙窟宅掀夜涛，深不可测安可挠。天吴海若长周遭，丰隆雨师尔所操。上天下天直顷刻，沾洒后土如流膏。东海仙人骑赤鲤，翱翔尽决三千水。下悯浊世意未已，六龙鞭策风云里。神功一敛容一指，太虚不动民安止。柴门萧萧水之涘，但见金波堕潭底。世人不识柱下史，曾进当年圮桥履。余也青云一畸士，袖中三尺龙之子。只今濩落甘泥滓，乾坤不交国士耻。有往必复自此始，惟愿为云逐君起。
严州
作者：郑善夫
朝代：明

小传清江并，孤城碧嶂防。土宜多竹柏，民业但耕桑。稻熟还官得，山深伐木长。经过数州郡，淳朴见兹乡。
严陵滩
作者：郑善夫
朝代：明

咄咄严子陵，竟不能下尔。迢迢富春山，潣潣桐江水。渺渺穷居士，皇皇汉天子。当年布衣交，一旦君臣礼。渭川罢钓纶，莘野释耒耜。上贤尊天瑞，所愿赞天纪。但非鱼水会，往往委泥滓。明王久不作，吾道长已矣。
中秋京华玩月
作者：郑善夫
朝代：明

上谷诸城紫气通，辉辉星月自离宫。关山万马黄陀北，殿阙三秋白露中。大将此时须缚虎，侍臣何地合从龙。绳枢瓮牖长消息，愁绝京华鼓角风。
中秋同高宗吕传木虚城东步月有怀京华旧游
作者：郑善夫
朝代：明

朗月团秋社，凉风薄岁寒。故乡谁独健，永夜此同看。邻篴伤今昔，山杯尽肺肝。长安旧朋侣，搔首五云端。
丹青阁
作者：郑善夫
朝代：明

建州丹青阁，清切建城西。云栈浮高壁，风松出逶溪。水枯沙漠漠，秋晏树凄凄。多垒关山里，销忧聊杖藜。
丼泉子
作者：郑善夫
朝代：明

客有罗浮君，羽衣行翩翩。长揖谢世事，鍊性三十春。沆瀣不满口，貌如藐姑神。问道广成子，空同高嶙峋。挂瓢椅树枝，振舄天风门。朅来吊延陵，晤言东海滨。示我紫尸术，挺身入层云。誓将结瑶华，引手长相亲。
义鸠篇
作者：郑善夫
朝代：明

端居肃元府，永惟玄化机。神理罔有忒，众万讵能违。翔植纷总总，气感率有知。无论大圣狂，咎休固其宜。荆茂于义音，乌驯以孝思。细德亦鼓物，而况凤与麒。戒言彼狡童，胡自决德基。达人上内植，履祥复何疑。
乌石惟可同游
作者：郑善夫
朝代：明

道山秀盘石，春半更婵媛。海水双江入，岩花二月繁。衰容防草昧，故老问桃源。怜尔南游思，风烟数断魂。
九日与倪宗正祝鸣和登观星台
作者：郑善夫
朝代：明

秋尽繁阴苦不开，散愁无计一登台。日边阊阖红云动，塞上风沙白鸟来。秦分正当秋气盛，雁门未见玉音回。百年与尔同羁旅，九日徒歌黄竹哀。
九日同剑川诸子登马坑诸山望九峰道南祠记事
作者：郑善夫
朝代：明

南平县北重阳至，强起登高风雨朝。乌帽黄花修旧事，风流人物忆前朝。东南形胜山川固，闽粤衣冠气象饶。千树早霜寒自积，一潭秋水澹相摇。汉王俎豆还宫庙，刘守勋名已寂寥。群盗檄书随处满，万方兵甲几时销。年荒白昼三军噪，日远黄堂五马骄。病后故人俱杳莫，幸然胜事不萧条。人兼邺下何须避，谊重淮南定见招。青眼岂辞鹦鹉盏，白袍更上木兰桡。四贤道近源流断，双剑龙潜岁月遥。桂树丛生江草长，不妨志士遁渔樵。
九日对酒不登高
作者：郑善夫
朝代：明

今年九日长洲苑，忽忆去年西楚乡。连山烽火不改色，挥泪故人天茫茫。且须举盏媚芳菊，岂敢登高望远方。此日明年复何处，可堪回转杜陵肠。
九日忆近夫
作者：郑善夫
朝代：明

忽忆齐州殷给事，经年不见使人来。往时皂帽真能落，此日黄花何意开。南国眼深鸿雁字，暮云天远凤凰台。泰山梁甫输心地，报汝璚瑶清梦回。
九日方山登高
作者：郑善夫
朝代：明

方山五片石，巉巀七千寻。气象恒嵩敌，风云岁月深。百年大梦寐，九日此登临。愿卸红尘累，嵓栖长道心。
九日登钓台
作者：郑善夫
朝代：明

富春山下严陵濑，九日风光兴不违。白石沧波元自好，鸣鹥飞鹜早知归。南阳文叔求贤远，相府侯生识面稀。王业帝谟俱莫问，百年江海有渔矶。
九日登高盖山忆旧游
作者：郑善夫
朝代：明

此日经过高盖下，忽忆去年高盖峰。秪见黄花似往日，那堪衰鬓向秋风。烟霞不断重阳路，勋业犹疑三径松。旧国萧条岁复晏，布袍芒屩意何穷。
九日饮延平萧氏庄
作者：郑善夫
朝代：明

省郎园林秋色深，今日何日此登临。回溪鱼雁各自适，细路藤竹纷交侵。可怜风草四方动，不废瓶罂终日斟。满插茱萸应佳节，时危岁华容易阴。
九月刘苏州携酒过寄寄堂席上作
作者：郑善夫
朝代：明

今辰何辰我对酒，烂醉却为刘苏州。佳肴佳乐见君意，美境美人忘我忧。百年清话肺腑露，三江长望风烟流。出门高下远天泪，去燕来鸿何所求。
乡人
作者：郑善夫
朝代：明

令叔吾兄弟，仲容贤侄行。宦情游里闬，人事近阴阳。何路通闽徼，中原入战场。应怜起草石，竟失浣花堂。太乙长迁次，搀抢转耀芒。山河醉眼底，别尔思茫茫。
书情十二韵
作者：郑善夫
朝代：明

毛生辞辟命，王绩遁人群。贤者讵可测，醉乡聊自云。抗情干木石，著论逼河汾。而我风尘质，依依愧所闻。碧山随旧业，白日近浮云。殷道求伊傅，周王化汝坟。古风何契阔，吾志底辛勤。耻掉留侯舌，羞称管氏勋。民穷思圣世，身远恋明君。落日天西梦，幽忧记不分。龙蟠时必作，鹏息气方殷。此意终难就，吾将迈紫氛。
书望
作者：郑善夫
朝代：明

陟彼阿丘望欲迷，美人何处不胜悲。舟中日月忽寒暑，道上音尘但鼓鼙。扬水湜湜聊濯足，终风猎猎故吹絺。行藏未定凭谁卜，力尽苍茫有所思。
二月晦日发滹沱
作者：郑善夫
朝代：明

二月晦日暄气寒，滹沱水深舟楫难。已携家室情复恶，况忆兄弟鼻俱酸。白雁一双杳然去，黄鹄数年离哉翻。幽并氛祲只昨日，客子胸臆何时宽。
五子二首
作者：郑善夫
朝代：明

曹王振大雅，抗怀逐游龙。江马亦决骤，连翩乘上风。汪生何慷慨，接响苍云中。京洛五凤翔，矫然下梧桐。和鸣正以则，至音激黄宫。叔世竞蝉聒，置尔荆棘丛。上林逝若脱，遐趾随断蓬。素丝易以染，姣女难为容。行矣敛华饰，达人有深衷。太山五株松，冬夏恒苍苍。凉风旦夕劲，声闻一何长。声闻曷足贵，所贵蒙雪霜。东封翳隆爵，俛首以徬徨。何言帡幪勋，乃见斤斧伤。苍颜日摧颓，卒岁增慨慷。但令本根固，繁条会有强。依依女萝草，永言附遗芳。
五子二首·其一
作者：郑善夫
朝代：明

曹王振大雅，抗怀逐游龙。江马亦决骤，连翩乘上风。汪生何慷慨，接响苍云中。京洛五凤翔，矫然下梧桐。和鸣正以则，至音激黄宫。叔世竞蝉聒，置尔荆棘丛。上林逝若脱，遐趾随断蓬。素丝易以染，姣女难为容。行矣敛华饰，达人有深衷。
五子二首·其二
作者：郑善夫
朝代：明

太山五株松，冬夏恒苍苍。凉风旦夕劲，声闻一何长。声闻曷足贵，所贵蒙雪霜。东封翳隆爵，俛首以徬徨。何言帡幪勋，乃见斤斧伤。苍颜日摧颓，卒岁增慨慷。但令本根固，繁条会有强。依依女萝草，永言附遗芳。
五日游道山同宗吕木虚
作者：郑善夫
朝代：明

仲夏五日箫鼓竞，薛老峰前舟可怜。水下九龙江意远，山回五虎地维偏。故情幸不遗高适，豪论能无屈傅玄。万事糺纷人代里，聊为酩酊答风烟。
亭上
作者：郑善夫
朝代：明

少谷峰头草亭好，清秋原衍争繁芬。石上昌阳尽九节，笋根稚子皆此君。放言何求了物意，恼世不彻参天文。平生最爱陶弘景，青山百年怡白云。
亭子
作者：郑善夫
朝代：明

迟清亭子对群峰，地迥能招万里风。八月商声疏病叶，满城暝色起寒蛩。身孤旧国翻成客，世短长年是恼公。拟把衰容向山月，婵娟犹在乱云中。
人日
作者：郑善夫
朝代：明

人日堂阶春雪飞，斋居闭门生事微。仙家柏叶那复有，燕市椒花仍自违。久病坐看时序转，倦游渐觉故人稀。闽山越岫堪携枝，犹向风尘缁敝衣。
人日
作者：郑善夫
朝代：明

病起独吟溪上楼，烟波云木共悠悠。细斟柏叶酬人日，漫嗅梅花忆陇头。天远美人长在望，路危春色未销忧。南行故国柴门迥，拟把纶竿伴白鸥。
人日得诸友书六首
作者：郑善夫
朝代：明

岁晚通明阁，登临念我深。故山归未得，丛桂蔚森森。人日双鱼信，远天黄鸟音。如何庄舄贵，翻动越乡吟。闻尔浮南海，鲸波隔岁回。翻将谢傅兴，转作步兵哀。地到朱方尽，舟从日下来。交州拾薏苡，谁识葛仙才。吾爱方山老，岩崖湛世情。成都卖卜久，不道是君平。文陋齐梁体，音收正始名。赤霄天骥步，他日与横行。女方寻九鲤，余苦忆丹丘。蓂荚生无尽，璚花采末由。兔园枚叔侍，牛渚客星浮。杳杳孤槎外，相思天汉流。不跨山公马，春今薛老峰。前时紫芝曲，尚绕白云中。霄汉惭栖棘，泥沙想蛰龙。明朝解组去，共醉薜萝丛。尔同邺下士，染翰擅词场。余岂东方朔，犹含汉署香。放身沧海上，得句白莲塘。迟暮思君子，春来数雁行。
人日得诸友书六首·其一
作者：郑善夫
朝代：明

岁晚通明阁，登临念我深。故山归未得，丛桂蔚森森。人日双鱼信，远天黄鸟音。如何庄舄贵，翻动越乡吟。
人日得诸友书六首·其三
作者：郑善夫
朝代：明

吾爱方山老，岩崖湛世情。成都卖卜久，不道是君平。文陋齐梁体，音收正始名。赤霄天骥步，他日与横行。
人日得诸友书六首·其二
作者：郑善夫
朝代：明

闻尔浮南海，鲸波隔岁回。翻将谢傅兴，转作步兵哀。地到朱方尽，舟从日下来。交州拾薏苡，谁识葛仙才。
人日得诸友书六首·其五
作者：郑善夫
朝代：明

不跨山公马，春今薛老峰。前时紫芝曲，尚绕白云中。霄汉惭栖棘，泥沙想蛰龙。明朝解组去，共醉薜萝丛。
人日得诸友书六首·其六
作者：郑善夫
朝代：明

尔同邺下士，染翰擅词场。余岂东方朔，犹含汉署香。放身沧海上，得句白莲塘。迟暮思君子，春来数雁行。
人日得诸友书六首·其四
作者：郑善夫
朝代：明

女方寻九鲤，余苦忆丹丘。蓂荚生无尽，璚花采末由。兔园枚叔侍，牛渚客星浮。杳杳孤槎外，相思天汉流。
今夕
作者：郑善夫
朝代：明

蓟门城下月，今夕定如何。白骨凌沙砾，黄尘控骆驼。羽书疲传置，边马失关河。天子方宵旰，孤臣泪已多。
今辰行送张敬中
作者：郑善夫
朝代：明

今辰何辰秋复暮，黄花欲吐且未吐。越王台上风不回，谢女江边叶如诉。征途遥遥不肯住，岁晏天涯向何处。冀北能无属目云，闽南会见伤心树。忆昨奏赋大明宫，绨袍布被昕夕同。于时公壮我尚少，许身奚啻登夔龙。黄尘白日两相蒙，世事变覆真太匆。十年风波苦汎梗，一旦鬓发成飘蓬。皂鹘飞来意怠杳，龙媒跛足眠芳草。勋业空嗟明镜中，巾鞋早向荒山道。公今走马黄金台，黄金安得如山堆。自信材官少贫贱，岂有志士久尘埃。石田豆苗半枯死，余独忧勤弄烟水。刘向何心厌簪绂，管宁薄命甘泥滓。他日西方相忆无，北鱼南雁徒为尔。
从扈屿沿溪陆行抵义江陈职方留宴山中
作者：郑善夫
朝代：明

扈屿迤迤连紫台，濑江曲曲罢喧豗。渔人钓艇沿溪泊，野老柴门傍水开。树底巧通仲蔚宅，玄中殊愧子云才。南游兼得酬佳节，黄菊青山共举杯。
伍中丞拟归田索题
作者：郑善夫
朝代：明

伍公江海思，鱼鸟久相安。拟逐鸱夷去，翻怜铁豸冠。萝云药圃细，竹月锦堂寒。矍铄风尘里，忧时且㨿鞍。
伏叹五首
作者：郑善夫
朝代：明

少年逐铅椠，学道苦不早。眼看春田花，谁是长久好。密云不成霖，西郊气烘烘。女其蛟与龙，胡为处池中。穷年守庚申，服食意未已。如何三尸虫，犹在腹心里。生亦何所喜，死亦何所悲。言脱生死关，短脩复谁尸。中岁闻大道，鍊已成蹉跎。去日一以多，来日今若何。
伏叹五首·其一
作者：郑善夫
朝代：明

少年逐铅椠，学道苦不早。眼看春田花，谁是长久好。
伏叹五首·其三
作者：郑善夫
朝代：明

穷年守庚申，服食意未已。如何三尸虫，犹在腹心里。
伏叹五首·其二
作者：郑善夫
朝代：明

密云不成霖，西郊气烘烘。女其蛟与龙，胡为处池中。
伏叹五首·其五
作者：郑善夫
朝代：明

中岁闻大道，鍊已成蹉跎。去日一以多，来日今若何。
伏叹五首·其四
作者：郑善夫
朝代：明

生亦何所喜，死亦何所悲。言脱生死关，短脩复谁尸。
伏雨
作者：郑善夫
朝代：明

沥沥犹鸣旦，凄凄欲作寒。晚禾翻恶湿，后土故长乾。敝屋久僵卧，凶年甘粝飧。持觚向人世，未得脱艰难。
会稽寄董太史文玉
作者：郑善夫
朝代：明

太史东归着锦衣，白鱼青笋傍庭闱。十年芸阁春秋定，五月钱塘燕鹢飞。乘兴偶过安道宅，忧时未息汉阴机。小舟岁暮将行李，报尔看山到会稽。
伤哉行
作者：郑善夫
朝代：明

伤哉乎尚阳之南广业之里，千数茅茨变贼垒。杀人成丘山，旬月不见官军至。我思八闽十七卫，太祖以来食尽多少官仓米。一朝缓急不得分寸力，恶用饲尔民膏髓。膻风吹尘污诗礼，安能一沃沧溟水。伤哉乎坝头山新渡岭，妇女不行刃加颈。新渡岭坝头山，黄金满意妇女还。可怜蛾眉七十二，竟无一下清风滩。死生在前良独难。伤哉乎前王寡妻独死房帷间，令人苦忆大古时。上有尧舜下皋夔，契敷五教张四维。稷播百谷民忘饥。九州分理十二牧，天子端拱而无为。四凶既诛戮，六合歌雍熙。耕且让畔行让路，重门暴客从何来。嗟彼盗贼岂无民彝，犁锄化兵谁使之。伤哉乎圣王不作吾已而。
何岭见杜鹃花
作者：郑善夫
朝代：明

青龙白虎事非幻，石室丹厓路不赊。一枕却成尘土梦，碧山开尽杜鹃花。
余侍御珊喜湖
作者：郑善夫
朝代：明

柱史湖边宅，柴扉开皖峰。晴天回鹳鹤，暮水迥鱼龙。芰服身偏稳，渔竿意可慵。眼中秋浩荡，为尔咏芙蓉。
佳人篇
作者：郑善夫
朝代：明

青青壖畔蕉，粲粲空谷女。头上金错钗，宛宛鸾凤舞。腰间碧玉佩，娟娟下兰庑。言采草中英，不践草上露。新制齐纨扇，自障复自顾。非无合欢被，防身密如堵。飘风吹杨花，夫君渺何许。长恐时易沉，裁悲以延伫。
依依
作者：郑善夫
朝代：明

独有南冠客，依依郭氏台。未酣燕市酒，翻惜陇头梅。汉戍连城动，秦关千角哀。县金买骏地，徒使壮心颓。
侠客行
作者：郑善夫
朝代：明

万里金微道，防秋世不同。秦城时借寇，汉女岁和戎。落日吹《杨柳》，沙场恨未穷。莫收张掖北，复失酒泉东。天子遑推毂，将军誓挂弓。黄金装雁辔，白璧饰蛇？。霸气天山雪，边声瀚海风。死生惟义激，部曲总骁雄。羌笛回青草，燕歌感白虹。营开月晕破，战胜贺兰空。直捣阏氏北，横行沙塞中。始知魏绛怯，岂说贰师功。洗甲蒲昌海，扬兵苜蓿峰。驰归大宛马，一一渥洼龙。赐邑连京洛，图形列上公。男儿雪国耻，不在藁街封。
侠客行
作者：郑善夫
朝代：明
体裁：五言排律

万里金微道，防秋世不同。秦城时借寇，汉女岁和戎。落日吹《杨柳》，沙场恨未穷。莫收张掖北，复失酒泉东。天子遑推毂，将军誓挂弓。黄金装雁辔，白璧饰蛇�。霸气天山雪，边声瀚海风。死生惟义激，部曲总骁雄。羌笛回青草，燕歌感白虹。营开月晕破，战胜贺兰空。直捣阏氏北，横行沙塞中。始知魏绛怯，岂说贰师功。洗甲蒲昌海，扬兵苜蓿峰。驰归大宛马，一一渥洼龙。赐邑连京洛，图形列上公。男儿雪国耻，不在藁街封。
偶书
作者：郑善夫
朝代：明

神龙栖九渊，志在天汉表。终始养神德，用九仍初九。安能逐蛙蠙，泥蟠东西沼。
傅木虚报与诸君问余疾苦不至口述嘲之
作者：郑善夫
朝代：明
体裁：古风

善夫卧病将月馀，死复不死苏未苏。晨昏咆躁向天呼，药物丘积恨未除。昨日傅生来报予，言拉诸子过吾庐。闻之顿觉眉头舒，唤取庖人饬宾厨。奚儿举网更捉鱼，肴核已具音全虚。病夫延颈直到晡，柴门不见君子车。裘羊径草今何如。呜呼自古友道胜妻孥，生死不二方丈夫。疾病望尔来相扶。
傅木虚报与诸君问余疾苦不至口述嘲之
作者：郑善夫
朝代：明

善夫卧病将月馀，死复不死苏未苏。晨昏咆躁向天呼，药物丘积恨未除。昨日傅生来报予，言拉诸子过吾庐。闻之顿觉眉头舒，唤取庖人饬宾廚。奚儿举网更捉鱼，肴核已具音全虚。病夫延颈直到晡，柴门不见君子车。裘羊径草今何如。呜呼自古友道胜妻孥，生死不二方丈夫。疾病望尔来相扶。
元夕登鳌峰绝顶
作者：郑善夫
朝代：明

共尔寻芳酌，复从鳌顶行。风烟有元夕，星汉下孤城。石祖他年梦，山公一笑迎。高歌倚梅树，瞻注有馀情。
元天台戌妇不知其姓名有殊色千户长欲夺之不可盗械其夫阵亡时守囚者颂其系且恤之至意在妇也久且左其夫令闻之妇妇曰君以妾故至此妾顾可负君耶遂弃儿女自投于百步石厓下柴立湍激中死数日不仆当路闻者为释其夫囚仍立石旌其烈石在紫阳神化之处今杳然蓁莽也余过天台访而吊之
作者：郑善夫
朝代：明

台山名姝人共悲，杀身千古怨娥眉。不道激湍无独立，桁杨夫婿已全归。
元日
作者：郑善夫
朝代：明

东君御征辕，玄冥迅回车。温风倏尔至，古梅茁其葩。桃户新受符，蓼盘香团芽。感此念故里，兼之怀年华。炙蛎洽弟兄，问岁话桑麻。二期走逋旅，簪绂生叹嗟。坐兹失初服，五内长负痾。兔窟有穴狐，凰木亦栖鸦。悟机贵在蚤，勿令负云霞。
元日平安道中
作者：郑善夫
朝代：明

元日谁家蓝尾香，客身多病更殊方。每看儿女暂相慰，不见梅花频欲狂。扬州举目风景别，平安发舟冰雪妨。春光羞涩可肠断，况乃兵乱剩悲凉。
克相过草堂别去余病垂死诗来见怀呻吟中答之
作者：郑善夫
朝代：明

喜女文章贵，相过成笑言。追陪憎病骨，风雨别柴门。会苦青衫湿，情多白发繁。形骸已近死，谁复与招魂。
入海
作者：郑善夫
朝代：明

沧海鸥波外，云艘迥自航。大江沉马腹，密雨湿鱼梁。未及星槎远，那知天汉长。渔竿变孤志，翻愧紫荷裳。
八月二日
作者：郑善夫
朝代：明

曲巷疏篱小院幽，荒村独夜竹桐秋。星河正值销魂地，鸿雁还过何处楼。卧病岂堪闻木叶，息机犹自着羊裘。碧霄万里风云气，起凭危阑歌四愁。
兰陵赠王诞敷使君
作者：郑善夫
朝代：明

何处见君子，兰陵西上门。坐看苍翠色，蔚蔚照熊幡。尔本蜀中彦，才如横海鲲。余方闽地隐，梦逐故山猿。郁彼风云志，潸然廊庙言。并收弘治籍，惟恋孝陵恩。汉主亲戎阵，书生俎豆存。迢迢去住意，一与醉芳樽。
兵起
作者：郑善夫
朝代：明

自有西江乱，流民起带刀。操差尽孺弱，杀戮到耆髦。敌馘时犹献，军需日更骚。长缨未得请，无计罢鞬櫜。
兵马行
作者：郑善夫
朝代：明

越南诸州复召募，滚滚尽赴桃源戍。钲鼓声填沧海鼍，旌旗色闪扶桑树。欃枪耀芒犯女斗，虎豺也更能咆吼。部伍存亡不可知，捣衣愁杀闺中妇。天寒野营雪嵯峨，指堕未易亲干戈。几时奏凯标铜柱，愿得将军似伏波。
再哭近夫
作者：郑善夫
朝代：明

近夫吾益友，失汝自吴江。末世英雄短，平生涕泪双。参乎真悟道，回也未为邦。不见牛刀试，青田俗尽庞。
再游陶园
作者：郑善夫
朝代：明

太仆遗荣在，黄华晚见招。凿池旋日月，洗竹直云霄。宾客时能至，园林迹许遥。高秋花杂沓，胜地不萧条。
再送李曲江
作者：郑善夫
朝代：明

曲江山水县，暇日好弹琴。要将流水意，遍作颖川唫。王风周末异，瘴色日南深。更点分明处，县知令尹心。
冬夜过王稚钦
作者：郑善夫
朝代：明

禁木栖乌尽，城楼戍鼓催。瞑移中散驾，时接仲宣才。道术吾全未，词场力拟回。清风广陵散，爱尔数能来。
冬日与顾九和殷近夫孙太初顾与成游太湖
作者：郑善夫
朝代：明

漫漫五湖景，役役百年客。霜容舍广墟，申椒不胜摘。葭管复气候，岁序莽消息。群山一何苍，远水一何白。燕台既迢递，玄圃又悬隔。终当吸沆瀣，去去结松柏。
冬日同顾九和殷近夫孙太初顾与成汎太湖
作者：郑善夫
朝代：明

震泽夫何如，岁晏意自好。天风吹玄冥，雪浪入浩溔。鼋鼍浮山岳，白日摇晴昊。洞庭渺林屋，流水隔烦恼。昔有绿毛翁，于此采玄草。风云白石床，鬼物为持保。闻兹长道念，携舻事幽讨。平生竹溪逸，矧是同怀抱。相从扪绿云，坐听启鸿宝。终当吸沆瀣，去去游亭纛。
冬日对白菊
作者：郑善夫
朝代：明

白菊尘埃里，翛然涅不缁。风霜忌太洁，桃李竞当时。水德元如此，花神祗自私。遐方对灯烛，聊副赏心期。
冬日游翠微至香山晚归更酌湖上
作者：郑善夫
朝代：明

日暮群山生彩霞，草黄湖白见天涯。关河北绕皇舆壮，胡陇西连狭道斜。共爱楼台穿锦树，兼看凫鹜乱晴沙。南冠未遂沧洲计，榔叶鸥群近钓槎。
冬日草堂小集
作者：郑善夫
朝代：明

近郭风霜浅，寒天草木稠。敝庐元僻野，高马漫淹留。岂是草玄宅，能回访雪舟。生逢圣明世，未敢杜交游。
冬日顺门陪九卿请驾视牲
作者：郑善夫
朝代：明

春曙复冬初，仍瞻白鹭车。礼从郊庙损，天入震离虚。江汉哀戎马，岩堂望谏书。生惭百里子，去国意踌蹰。
冬日饮陶园
作者：郑善夫
朝代：明

细雾濛濛千竹林，名园锦树岁将阴。主人爱客车马过，竟日闻歌尊俎深。几朵菊花犹掩映，一群鸂鶒故浮沉。登台忽听鸣皋鹤，九万云天识女心。
冬青树
作者：郑善夫
朝代：明

道傍冬青树，人好树亦好。岂不缠风雷，青青自持保。
凤林
作者：郑善夫
朝代：明

凤林五百户，活计在山溪。野碓远堤水，嵓田高治畦。新年传糗饵，旧俗诵菩提。生女无人育，男长少娶妻。
出塞曲二首
作者：郑善夫
朝代：明

黄金雕鹊印，白马出榆林。瀚海行人绝，阴山杀气深。汉恩长北损，边骑日南侵。一唱丁都护，三军泪满襟。大王开绝域，上将喜边功。塞外风烟异，军中苦乐同。龙旂凋朔气，虎帐卧沙风。未系单于颈，横戈意气雄。
出塞曲二首·其一
作者：郑善夫
朝代：明

黄金雕鹊印，白马出榆林。瀚海行人绝，阴山杀气深。汉恩长北损，边骑日南侵。一唱丁都护，三军泪满襟。
出塞曲二首·其二
作者：郑善夫
朝代：明

大王开绝域，上将喜边功。塞外风烟异，军中苦乐同。龙旂凋朔气，虎帐卧沙风。未系单于颈，横戈意气雄。
出自郭北门行
作者：郑善夫
朝代：明

出自郭北门，松柏何缤缤。白日不到地，野草悲阳春。仰观苦雾繁，俯盼白骨新。白骨火不化，髑髅夜相宾。飙风啸有恨，大暮难再晨。昔为嚣市子，今作广野尘。昔竞刀锥微，今托鸱鸢亲。玄运乃如此，彼苍岂遗仁。蒙庄达生死，缅邈烦恼津。
出门
作者：郑善夫
朝代：明

去国淹年岁，出门仍糺纷。未回塞翁马，空有野人芹。山海随黄纛，风云驻五军。远惭东方朔，谈笑诤明君。
刘实夫静观楼
作者：郑善夫
朝代：明

刘子吾邦秀，高楼元气边。定心还到眼，慧日正行天。风物无拘碍，江山且岁年。平生腾踏志，终要九潘渊。
初离京邑留别诸同志四首
作者：郑善夫
朝代：明

陈车遵城闉，振策导广路。仰盻孤云征，俯见流波溯。感念平生欢，岂以杯酒故。群居不自觉，相失增怨慕。川河引舟楫，陵陆旷烟雾。重觏难可寻，努力敷襟素。浮萍恋故波，离鸟思故林。故林既得期，俦侣无遗音。与子共朝夕，奚堪更商参。山河日以邈，霜霰日以深。鸿麟无时至，安能诉幽襟。晤好谅有时，迅节忽载阴。愿言敦明德，白首慰离心。驰车太行坂，北首入楚泽。迷途不早悟，困顿安所适。爵服载忧患，趋者何充斥。流俗日向靡，胡为重濡迹。京尘复何长，不见所缁白。凡骀御文舆，赤骥且辟易。谁能违众好，共整东山屐。长歌逾蓟门，凝眸眺崇京。陵阙何崔嵬，马行令心怦。虽云返乡域，不获偕良朋。劳鹘无劲翮，断鸿有离声。幽期莫可并，沉虑独拊膺。
初离京邑留别诸同志四首·其一
作者：郑善夫
朝代：明

陈车遵城闉，振策导广路。仰盻孤云征，俯见流波溯。感念平生欢，岂以杯酒故。群居不自觉，相失增怨慕。川河引舟楫，陵陆旷烟雾。重觏难可寻，努力敷襟素。
初离京邑留别诸同志四首·其三
作者：郑善夫
朝代：明

驰车太行坂，北首入楚泽。迷途不早悟，困顿安所适。爵服载忧患，趋者何充斥。流俗日向靡，胡为重濡迹。京尘复何长，不见所缁白。凡骀御文舆，赤骥且辟易。谁能违众好，共整东山屐。
初离京邑留别诸同志四首·其二
作者：郑善夫
朝代：明

浮萍恋故波，离鸟思故林。故林既得期，俦侣无遗音。与子共朝夕，奚堪更商参。山河日以邈，霜霰日以深。鸿麟无时至，安能诉幽襟。晤好谅有时，迅节忽载阴。愿言敦明德，白首慰离心。
初离京邑留别诸同志四首·其四
作者：郑善夫
朝代：明

长歌逾蓟门，凝眸眺崇京。陵阙何崔嵬，马行令心怦。虽云返乡域，不获偕良朋。劳鹘无劲翮，断鸿有离声。幽期莫可并，沉虑独拊膺。
别林克相二首
作者：郑善夫
朝代：明

邺下传诗句，沧洲拂钓竿。正思龙卧稳，翻惜雁归难。燕壁云回合，闽关天郁盘。飞腾最怜汝，慷慨一弹冠。汝复弹冠出，余今解绶回。平生一掬泪，洒向黄金台。戎马东南剧，鼓鼙城阙哀。无能奏羽猎，翻愧子云才。
别林克相二首·其一
作者：郑善夫
朝代：明

邺下传诗句，沧洲拂钓竿。正思龙卧稳，翻惜雁归难。燕壁云回合，闽关天郁盘。飞腾最怜汝，慷慨一弹冠。
别林克相二首·其二
作者：郑善夫
朝代：明

汝复弹冠出，余今解绶回。平生一掬泪，洒向黄金台。戎马东南剧，鼓鼙城阙哀。无能奏羽猎，翻愧子云才。
剑州
作者：郑善夫
朝代：明

溪声下黯淡，山意会延平。激漩当天险，横霄极地形。黄堂严上界，廛舍倚高城。龙剑真能合，虹桥本易成。茶菰流土物，粳秫得人生。李子濂伊嫡，刘滋卓鲁勍。士多通古学，民不废春耕。何处深传檄，兹邦乃苦兵。方将采竹箭，奚暇糁藜羹。正赖贤官府，艰虞系物情。
剑州赠陈待用太守
作者：郑善夫
朝代：明

郁彼神仙府，云骖迥莫扳。言将五裤手，满弄九华山。紫盖风尘表，黄堂霄汉间。因君觅神物，剑水有龙蟠。
剡溪
作者：郑善夫
朝代：明

曹娥江接剡溪流，乱石幽花只漫愁。剡曲尚疑安道宅，山阴谁上子猷舟。
北山诗二首
作者：郑善夫
朝代：明

朝发委羽阳，暮赴紫霄期。南游岁向晚，恋此溪山奇。终风豁初霁，阴谷雪已晞。振策陟曾曲，薾然见茅茨。疏凿信未伦，情景殊匪亏。新松会多翠，远江亦不迷。素月明当中，坐久生灵台。少焉寒威重，尚觉阳气微。良朋矢为好，兹生幸未衰。本性苟可遂，毁车去何疑。东行寓游踪，逸轨迷西还。矧兹玄冥月，翳翳风景昏。非无儿女怀，所适山海观。阳崖冒远陂，阴壑注奔湍。步云青峰顶，搜括穷其源。前有空明洞，茑径回岩峦。驾言采玉华，将以遗所欢。翛然云霰集，置身虚无间。大道出死生，静者见腑肝。愿招柱下史，去入无穷门。
北山诗二首·其一
作者：郑善夫
朝代：明

朝发委羽阳，暮赴紫霄期。南游岁向晚，恋此溪山奇。终风豁初霁，阴谷雪已晞。振策陟曾曲，薾然见茅茨。疏凿信未伦，情景殊匪亏。新松会多翠，远江亦不迷。素月明当中，坐久生灵台。少焉寒威重，尚觉阳气微。良朋矢为好，兹生幸未衰。本性苟可遂，毁车去何疑。
北山诗二首·其二
作者：郑善夫
朝代：明

东行寓游踪，逸轨迷西还。矧兹玄冥月，翳翳风景昏。非无儿女怀，所适山海观。阳崖冒远陂，阴壑注奔湍。步云青峰顶，搜括穷其源。前有空明洞，茑径回岩峦。驾言采玉华，将以遗所欢。翛然云霰集，置身虚无间。大道出死生，静者见腑肝。愿招柱下史，去入无穷门。
北征
作者：郑善夫
朝代：明

五年归少谷，万里赴燕台。恋阙鬓毛改，感时鸿雁来。鱼龙已寂寞，江汉尚喧豗。远愧青莲士，君王爱尔才。
北雁步云词
作者：郑善夫
朝代：明

昔我梦翼飞，去与王子亲。双双鸾凤箫，吹破缑山云。翻身大火坑，洗髓明河津。芔然驭白鹿，下宴瑶池春。枉驾雁宕阴，玄冥闭天阍。醉扫千文石，万劫留至文。只今灵峰洞，元气犹氤氲。悲歌草木偃，坐啸天地闻。归来铲光彩，大隐金马门。君看东方生，至人伏垢氛。讵罗不了道，一壑空云云。
北风
作者：郑善夫
朝代：明

北风天际下，舟楫夜相闻。白草悬边月，黄沙长塞云。鸾旂犹小队，虎旅尽高勋。崖崿暌乖久，人今已勒文。
十一月朔日登西天目看高峰中峰二神僧祖塔因晀千丈岩寻雷起处折古松枝扣巨石长啸天风蓬蓬从谷底起偃仆草木投宿张公洞枕上漫尔成诗
作者：郑善夫
朝代：明

汨汨衰双鬓，迢迢向两峰。一尘消未了，万劫入无穷。昧谷蛟龙雨，玄冥草木风。自惭增上慢，吁骇问崆峒。
十三夜玩月
作者：郑善夫
朝代：明

粤南秋色复欲暮，城东闭门岁载阴。清霜上鬓岂春事，明月在天关客心。水昏鱼龙已浩荡，木落桑梓亦萧森。杜老中年更愁思，猿啼来往巴渝深。
十日对酒姚氏园二首
作者：郑善夫
朝代：明

野老经时病，深秋出郭情。辋川聊对酒，京洛未离荣。小水行丹壑，馀花藉绮楹。松阴立不倦，何限暮涛声。病跨山公马，秋过习氏池。远天鸿雁尽，昨日菊花期。棋局翻相恼，鸥群总不疑。生涯抱瓮外，一任隐君为。
十日对酒姚氏园二首·其一
作者：郑善夫
朝代：明

野老经时病，深秋出郭情。辋川聊对酒，京洛未离荣。小水行丹壑，馀花藉绮楹。松阴立不倦，何限暮涛声。
十日对酒姚氏园二首·其二
作者：郑善夫
朝代：明

病跨山公马，秋过习氏池。远天鸿雁尽，昨日菊花期。棋局翻相恼，鸥群总不疑。生涯抱瓮外，一任隐君为。
南关
作者：郑善夫
朝代：明

度陇心忽折，殊方梅柳春。兵戈近满眼，书剑老随身。世有阮籍泪，道应原宪贫。愁闻更选士，东土已风尘。
南唐后主画竹引
作者：郑善夫
朝代：明

君不见彭城彭奴元姓李，早入徐家称帝子。又不见九华山下齐丘生，晚入南唐作谋士。同时契合风尘里，草昧君臣若鱼水。淮北初收格斗尘，宫中漫得丹青理。升元阁上写墨竹，翠葆萧森凤毛起。手书珍重表恩殊，御墨淋漓湿桑梓。世代相催犹梦幻，金陵画饼宁复尔。帝王从古多好手，人物绚素无不有。前有殷武丁，物色惟传傅岩叟。后有宋道君，鹰犬骅骝歘飞走。丹青意气稍或别，治乱兴亡一回首。彭奴彭奴听我歌，淇水才贤本众多。但惜九华山，不似傅岩阿。吁嗟乎竹花零乱岁蹉跎，凤凰不来将柰何。
南宫对雪
作者：郑善夫
朝代：明

南宫雪深朝未稀，冰厅映日还辉辉。天寒野鸟湿不下，风急灵鹤今何归。袁安闭阁自进退，扬云著书犹是非。束带栖栖岂余志，数年朝士俱戎衣。
南山一株松
作者：郑善夫
朝代：明

南山一株松，衣被何婵嫣。上焉绝云气，下者抵流泉。季秋零露冱，百草乃弃捐。修条抗回风，况结霜霰缘。附托一得所，斤斧那得前。所以保容华，阅岁及百千。纷纷蜉居子，岂知有大年。
南山赠林迁于比部
作者：郑善夫
朝代：明

忆自随三釜，同歌沧海篇。何期傍九日，得结碧山缘。江汉兵戈外，风烟鱼雁前。相看未忍别，更上木兰船。
南归过姚氏园
作者：郑善夫
朝代：明

云霞深护芳树村，门巷阴连流水源。童子青衿应宾客，丈人黄发对丘园。池间鸂鶒回翔好，沙上蘼芜空翠繁。濩落新从栗里去，问予松菊旧柴门。
南征
作者：郑善夫
朝代：明

貔貅南出晋安门，剑戟如霜万马奔。小丑应须就殄灭，天威南面正乾坤。君王南顾似深忧，每遣材官守赣州。多士能无见节义，诸公何意遁巢繇。将军自许霍嫖姚，豺虎山南尚尔骄。有人伊昔持干羽，不出阶除格有苗。官军不出粤山深，招抚年年空费心。天子拊髀思葛亮，南中孟获定成擒。纵使孙吴亲战阵，何如仇览在蒲亭。鸣枭亦化为鸾凤，农器宁销作甲兵。赣州城头鼓角哀，清漳道上羽书来。何处总戎深属望，阳明夫子出群材。旌旗䓇䓇亘红云，钲鼓逢逢警六军。壮士不图收战骨，五陵豪贵策奇勋。
南征·其一
作者：郑善夫
朝代：明

貔貅南出晋安门，剑戟如霜万马奔。小丑应须就殄灭，天威南面正乾坤。
南征·其七
作者：郑善夫
朝代：明

旌旗䓇䓇亘红云，钲鼓逢逢警六军。壮士不图收战骨，五陵豪贵策奇勋。
南征·其三
作者：郑善夫
朝代：明

将军自许霍嫖姚，豺虎山南尚尔骄。有人伊昔持干羽，不出阶除格有苗。
南征·其二
作者：郑善夫
朝代：明

君王南顾似深忧，每遣材官守赣州。多士能无见节义，诸公何意遁巢繇。
南征·其五
作者：郑善夫
朝代：明

纵使孙吴亲战阵，何如仇览在蒲亭。鸣枭亦化为鸾凤，农器宁销作甲兵。
南征·其六
作者：郑善夫
朝代：明

赣州城头鼓角哀，清漳道上羽书来。何处总戎深属望，阳明夫子出群材。
南征·其四
作者：郑善夫
朝代：明

官军不出粤山深，招抚年年空费心。天子拊髀思葛亮，南中孟获定成擒。
南征二首
作者：郑善夫
朝代：明

去年出师大冒山，五千步骑凯歌还。可怜今日山前月，又照漳南诸将坛。赣水西边是贼壕，年年楚越泣弓刀。天戈指处欃枪落，来岁徐看破尔曹。
南征二首·其一
作者：郑善夫
朝代：明

去年出师大冒山，五千步骑凯歌还。可怜今日山前月，又照漳南诸将坛。
南征二首·其二
作者：郑善夫
朝代：明

赣水西边是贼壕，年年楚越泣弓刀。天戈指处欃枪落，来岁徐看破尔曹。
南望湖二首
作者：郑善夫
朝代：明

南望诸湖波映空，扬舲东逐芰荷风。垂杨乱覆茅檐绿，好看鱼梁山照中。湖上空波明綵霞，逢逢花鼓若为挝。云帆拟挟飞仙去，沧海惊传银汉槎。
南望湖二首·其一
作者：郑善夫
朝代：明

南望诸湖波映空，扬舲东逐芰荷风。垂杨乱覆茅檐绿，好看鱼梁山照中。
南望湖二首·其二
作者：郑善夫
朝代：明

湖上空波明綵霞，逢逢花鼓若为挝。云帆拟挟飞仙去，沧海惊传银汉槎。
南郊改卜陪陈司马视牲
作者：郑善夫
朝代：明

南苑春风吹暮寒，月华光涌紫芝坛。上卿剑履中宵出，大祀牛羊隔岁看。早报简书回万乘，竟何斋沐散千官。圜丘想像天威切，忝列鹓行夹道观。
卜居怀林待用司空
作者：郑善夫
朝代：明

卜居为爱龙山好，薜荔阴连湖上村。海日帆樯动书牖，天风鹅鹳到柴门。清时定许潜夫远，散地还知静者尊。闻道平生谢太傅，东山卧席未教温。
卧
作者：郑善夫
朝代：明

黄帽青鞋何处寻，道人高卧南山阴。閒诵维摩一百偈，白雪床前三尺深。
卧病
作者：郑善夫
朝代：明

卧病困顿安足悲，武夷秀峰虚翠微。闭门伏枕费日月，问医寻方多是非。羁孤赖有任安好，荐拔恐为山公违。形容变化已如此，荷衣草榻吾去归。
卧病少谷山中
作者：郑善夫
朝代：明

伏枕东山晚，闭门黄叶幽。竹书遗问岁，蝉语易深秋。散地朋情见，明时家食羞。唯应习农圃，草野得淹留。
卫河集别
作者：郑善夫
朝代：明

去国心仍苦，风尘病未休。六飞淹岁月，八极想遨游。水动鱼龙夕，云盘鹳鹗秋。江山回紫气，沙塞度青牛。秪有簪萍恋，聊为文字留。遐心渺无尽，寄与卫河流。
即事
作者：郑善夫
朝代：明

即事春相近，回船日日操。微阳留朔雪，久旱失溪毛。衢府风烟改，常山斥堠高。危途疲薾客，汨汨向蓬蒿。
即事
作者：郑善夫
朝代：明

赤县山河在，黄龙沙塞长。秪忧胡部落，不着舜衣裳。骠骑年年没，单于世世强。仆姑寒射月，觱篥夜含霜。宝毂犹深入，金槊或转伤。前车未为远，神武有英皇。
去年行
作者：郑善夫
朝代：明

去年狼山北风？，斗间坐见狼星殒。南下旌旗若震电，东奔盗贼如齑粉。皇天厌乱欲大诛，尔辈曷早为身图。好趁天兵未临女，即销锋镝作农夫。
去年行
作者：郑善夫
朝代：明
体裁：古风

去年狼山北风�，斗间坐见狼星殒。南下旌旗若震电，东奔盗贼如齑粉。皇天厌乱欲大诛，尔辈曷早为身图。好趁天兵未临女，即销锋镝作农夫。
参文殊禅道上得栖字
作者：郑善夫
朝代：明

移舟泊浅渚，风日便轮蹄。不雨江声定，长阴野意齐。香厨钟后饭，田舍午时鸡。入山应未得，聊尔学禅栖。
双凫
作者：郑善夫
朝代：明

汎汎长依渚，飞飞不度岑。却无黄鹄志，但有白鸥心。烟水知音旧，鱼虾得食淫。自从叶县令，来往五云深。
双剑篇赠毛汝厉
作者：郑善夫
朝代：明

双剑在昆吾，淬砺良独劳。年岁既已久，况兹以鹈膏。丰城古狱下，闪闪星文高。云逵一见收，结佩事游遨。被以黄金鞘，系以赤玉绦。霜锋按月窟，万里风雷号。一剑乃弃置，埋照同铅刀。岂不爱光霁，乖誃异所遭。有时匣中吼，魑魅皆遁逃。神物卒当合，世人那得操。君看延平津，纠纠双龙交。
双雁
作者：郑善夫
朝代：明

双雁为人得，阶前相向鸣。已辞关塞远，犹带网罗惊。宦情一片影，客泪五更声。侧目窥秋隼，风烟异性情。
发京邑迷路投宿黑庄
作者：郑善夫
朝代：明

东省多年病，南冠百念灰。关山一怅望，天汉独归来。行野蒲稗晚，过村笳鼓哀。迷途更几许，愁绝望乡台。
发越州
作者：郑善夫
朝代：明

生无冠组分，碌碌守迍邅。越南十二月，尽室复远迁。故国眇天末，扁舟薄言旋。闽中地气暖，可免丝与绵。旧业虽荒芜，尚有一顷田。他乡困饥寒，胡为重留连。且闻江海熟，已不忧荒年。此州固信美，旅寓岂其然。盘餐未易遘，薪水亦费钱。虽得山水玩，顾非贫士便。素癖厌人事，况乃居市廛。毅然舍此去，飘飖御风烟。夜泊桐江云，放歌渔父篇。朝登富春山，钓台两高悬。如云迫迟暮，顿觉忘忧煎。行复经武夷，真诠落吾缘。引手向紫霞，高招控鹤仙。沆瀣亦可饱，安能逐鸱鸢。局局禹迹里，里情向谁宣。
古剑行赠仇将军北征
作者：郑善夫
朝代：明

将军手提三尺冰。乃是鬼国之铁大齿之珍，沧溟水枯淬不成。莫邪断发跃冶死，而后龟文漫理流天晶。霜锋闪烁鸊鹈凝，万金吴钩拖赪缨。北斗七宿土花发，青天宝匣回机衡。斩蛟断犀俱细事，此物自是苍龙精。江翻河仄罔象急，提出白曜摇东溟。飞芒杀白帝，喉下不可婴。丰城古狱谁识女，斗牛之墟元气升。沙塞秋高尘压城，黄龙白狼不肯庭。山甫无人武安死，战马西向徘徊鸣。安西都护君好行，此物应世世当平。丈夫叱咤鞭风霆，国难不赴非俊英。剑乎剑乎吾与女同死生。
古愁二解
作者：郑善夫
朝代：明

出门采棠花，风吹陇山木。陇山未可行，荆棘伤我足。陇山高以临，陇水阻而深。不畏伤我足，但恐伤人心。
古意
作者：郑善夫
朝代：明

谁家玉面女，素足立水傍。眷言新岁近，作意浣衣裳。
古意三首
作者：郑善夫
朝代：明

蓬门霜雪繁，玉颜苦禁当。稍识春风面，春风转断肠。蚕盛不理妆，露采陌上桑。但知织作？，不觉年貌伤。宝镜皎如月，价值千黄金。偏照可怜色，不照可怜心。
古意三首·其一
作者：郑善夫
朝代：明

蓬门霜雪繁，玉颜苦禁当。稍识春风面，春风转断肠。
古意三首·其三
作者：郑善夫
朝代：明

宝镜皎如月，价值千黄金。偏照可怜色，不照可怜心。
古意三首·其二
作者：郑善夫
朝代：明

蚕盛不理妆，露采陌上桑。但知织作？，不觉年貌伤。
古意三首·其二
作者：郑善夫
朝代：明
体裁：古风

蚕盛不理妆，露采陌上桑。但知织作�，不觉年貌伤。
古战场
作者：郑善夫
朝代：明

朝发汾河，暮经白沟。茫然战场，四时为秋。黄云阨关，壮士不忧。拔剑斫地，战骨无收。风沙冥冥，髑髅啸歌。鸟飞不下，客行奈何。世无凰麟，龙虎斗争。谁哉弄丸，四海解兵。
台上
作者：郑善夫
朝代：明

塞水波声杳，宫墙木叶深。君王载戎服，岁晚过汾阴。白纛风云气，玄冥鸿雁音。稻粱犹有分，轩冕竟何心。秪放中原鹿，翻田上苑禽。忧时谁向道，端合早投簪。
台州观海二首
作者：郑善夫
朝代：明

独客长途破，孤城幽思多。入山忘日月，观海失江河。万事只垂钓，故园未偃戈。平生挟弧矢，流落意如何。迷阳不自觉，春远此登楼。落日鲲鹏运，一桴天地浮。白波心不变，青鸟信何由。八骏浮云里，平居端百忧。
台州观海二首·其一
作者：郑善夫
朝代：明

独客长途破，孤城幽思多。入山忘日月，观海失江河。万事只垂钓，故园未偃戈。平生挟弧矢，流落意如何。
台州观海二首·其二
作者：郑善夫
朝代：明

迷阳不自觉，春远此登楼。落日鲲鹏运，一桴天地浮。白波心不变，青鸟信何由。八骏浮云里，平居端百忧。
叶六罢戍潮阳归话湖上
作者：郑善夫
朝代：明

尔戍潮阳相见面，经年别我草堂游。瓦盆棋局青林在，菊蕊鸥群旧国秋。莫倚口谈三尺剑，要知身是一虚舟。芙蓉薜荔山人服，随地相携意气投。
吊刘蕡祠
作者：郑善夫
朝代：明

自昔悲歌地，刘生有墓祠。秪馀经世志，况值讳言时。去国英雄尽，还山事业迟。黄金旧堂北，搔首动遐思。
吊古战场
作者：郑善夫
朝代：明

昧爽发汾水，崇朝经白沟。茫茫古战场，四时天为秋。断魄化腐草，精灵化寒飕。英雄不可招，世事如东流。惟有战士骨，万古无人收。依依野草黄，恻恻行人愁。行人愁未已，四海方戈矛。
同夏赤城游国清寺
作者：郑善夫
朝代：明

侵晓布袍沿涧入，黄蒿古殿雨濛濛。顿能自拄苍玉杖，便拟分眠紫极宫。二子空筌霾草色，五峰芳树散云容。春来病骨一杯足，未植莲花烟火中。
同心结三章送林德敷赴齐东
作者：郑善夫
朝代：明

文旗出郭门，念子赴齐东。揽衣起踯躅，叹息不得同。凤麟久增逝，爰居亦避风。冥运方险艰，去去随短蓬。短蓬逐晨风，转徙无滞淫。我其鸿与燕，乖坼一何深。云台志莫就，奄忽昔与今。平生广陵散，写此岁暮心。岁暮心匪夷，哀弦久断绝。与子不殊调，胡忍相诀别。临淄锦绮场，子去守饥渴。愿保金石志，慰我肠百结。
同心结三章送林德敷赴齐东·其一
作者：郑善夫
朝代：明

文旗出郭门，念子赴齐东。揽衣起踯躅，叹息不得同。凤麟久增逝，爰居亦避风。冥运方险艰，去去随短蓬。
同心结三章送林德敷赴齐东·其三
作者：郑善夫
朝代：明

岁暮心匪夷，哀弦久断绝。与子不殊调，胡忍相诀别。临淄锦绮场，子去守饥渴。愿保金石志，慰我肠百结。
同心结三章送林德敷赴齐东·其二
作者：郑善夫
朝代：明

短蓬逐晨风，转徙无滞淫。我其鸿与燕，乖坼一何深。云台志莫就，奄忽昔与今。平生广陵散，写此岁暮心。
同晋陵诸子游水西二首
作者：郑善夫
朝代：明

共有烟霞想，言过西水浔。薜萝迷远近，鱼鸟入高深。花气含风满，山堂附郭阴。宴酣忘主客，谁赋越乡吟。喜到晋陵郡，行逢诸子招。竹林初散帙，槐树已鸣蜩。绕径驯朱鹤，通池接画桡。遥思荷蓧者，去作羽山樵。
同晋陵诸子游水西二首·其一
作者：郑善夫
朝代：明

共有烟霞想，言过西水浔。薜萝迷远近，鱼鸟入高深。花气含风满，山堂附郭阴。宴酣忘主客，谁赋越乡吟。
同晋陵诸子游水西二首·其二
作者：郑善夫
朝代：明

喜到晋陵郡，行逢诸子招。竹林初散帙，槐树已鸣蜩。绕径驯朱鹤，通池接画桡。遥思荷蓧者，去作羽山樵。
同林九高二傅二施二避暑越王城楼
作者：郑善夫
朝代：明

长夏升炎䓇，高城遁郁蒸。河隍虚雉堞，云日造松陵。不去稽康达，同游贾岛能。愧无邻舍酒，率尔集良朋。
同王方湖泛舟鉴湖入兰亭偶成赠章二首
作者：郑善夫
朝代：明

木落秦山近草堂，避人仍葺薜萝墙。知尔经纶数在手，钓船长系鉴湖傍。鉴湖放船云雾光，兰亭八月溪水长。我爱风流王逸少，青山同引碧霞觞。
同王方湖泛舟鉴湖入兰亭偶成赠章二首·其一
作者：郑善夫
朝代：明

木落秦山近草堂，避人仍葺薜萝墙。知尔经纶数在手，钓船长系鉴湖傍。
同王方湖泛舟鉴湖入兰亭偶成赠章二首·其二
作者：郑善夫
朝代：明

鉴湖放船云雾光，兰亭八月溪水长。我爱风流王逸少，青山同引碧霞觞。
同留克全丁文范董文玉西湖泛舟遂历湖上诸山
作者：郑善夫
朝代：明

天畔云烟清不了，仲春风日净巾袍。春坊能事称杯斝，刺史风流拥节旄。青柳岁时临泽国，白鸥早晚到江皋。西湖野意元相识，拄杖中流兴自豪。
后秋兴三首
作者：郑善夫
朝代：明

御楼春雾昼漫漫，雷压霆奔霄汉间。涕泪翻伤以死谏，风波谁分得生还。山中介子终辞爵，岭表唐卿已赐环。北望星河今有象，几回沧海梦朝班。江湖霄汉不相闻，独拊龙泉看斗文。燕雀岂知鸿鹄志，凤麟终遁羽毛群。闭门春事生黄叶，去国秋山长白云。传语元丰旧迁客，好将王道辅明君。龙起襄陵汉水清，风掀云揭动神京。一时卿相收耆旧，万国衣冠接圣明。恋阙重怀和氏璧，防身惊绝楚臣缨。致君尧舜群公在，短褐长镵意自平。
后秋兴三首·其一
作者：郑善夫
朝代：明

御楼春雾昼漫漫，雷压霆奔霄汉间。涕泪翻伤以死谏，风波谁分得生还。山中介子终辞爵，岭表唐卿已赐环。北望星河今有象，几回沧海梦朝班。
后秋兴三首·其三
作者：郑善夫
朝代：明

龙起襄陵汉水清，风掀云揭动神京。一时卿相收耆旧，万国衣冠接圣明。恋阙重怀和氏璧，防身惊绝楚臣缨。致君尧舜群公在，短褐长镵意自平。
后秋兴三首·其二
作者：郑善夫
朝代：明

江湖霄汉不相闻，独拊龙泉看斗文。燕雀岂知鸿鹄志，凤麟终遁羽毛群。闭门春事生黄叶，去国秋山长白云。传语元丰旧迁客，好将王道辅明君。
向晓
作者：郑善夫
朝代：明

河影忽不见，东方方小明。晨鸡许市客，秋管海边营。起舞者谁子，飘零独此生。矇昽听金钥，封事转驰情。
吕徽之
作者：郑善夫
朝代：明

平生意气吕夫子，遁迹空山薇蕨春。不分弱小与强国，独操鱼钓寓经纶。
吕梁
作者：郑善夫
朝代：明

数载河为患，怅然思禹功。源从西极下，水到吕梁雄。天堑长淮北，地维沧海东。应悲箜篌曲，宛转意何穷。
吕梁
作者：郑善夫
朝代：明

葱岭昆崙外，吕梁天地间。淜腾终赴海，咆吼欲颓山。力转鱼龙窟，秋生虎豹关。平生历险阻，对此泪潸潸。
君莫疑行送道宗赴阙
作者：郑善夫
朝代：明

长歌一曲杨柳枝，短歌一曲青云词。近前劝君君莫疑。男儿不作儿女态，所贵国士当酬知。与君俱非年少时，桑弧蓬矢何当遗。腰间环佩光陆离，取媚泉石非其宜。留侯只掉三寸舌，黄石将略真王师。宁戚车下鸣声悲，风尘漫漫缁短衣。五羖大夫百里奚，世主不识终涂泥。英雄所耻比草木，且复俛首就絷羁。故国万世尤神奇，安能郁郁久居兹。子云寂寞空守雌，屈身伸道非君谁。君知鸿鹄合高飞，一翥万里无天涯。短枋香稻藏罘罝，弋人慕君君不知。阆风玄圃便栖止，慎勿下饮淤塘陂。于乎慎勿下饮淤塘陂。
吴中吟二首
作者：郑善夫
朝代：明

出自吴东门，遥望姑胥台。望久无所见，回风惨蒿莱。图王志未就，神木生劫灰。三复春秋传，英雄使人哀。越女进馆娃，楚囚落天涯。二物不并立，海水漂鸱夷。湛卢南入郢，神物竟先知。吴宫八百年，旦夕游鹿麋。缅晤丧亡主，岂尽庸以？。
吴中吟二首·其一
作者：郑善夫
朝代：明

出自吴东门，遥望姑胥台。望久无所见，回风惨蒿莱。图王志未就，神木生劫灰。三复春秋传，英雄使人哀。
吴中吟二首·其二
作者：郑善夫
朝代：明

越女进馆娃，楚囚落天涯。二物不并立，海水漂鸱夷。湛卢南入郢，神物竟先知。吴宫八百年，旦夕游鹿麋。缅晤丧亡主，岂尽庸以？。
吴中吟二首·其二
作者：郑善夫
朝代：明
体裁：古风

越女进馆娃，楚囚落天涯。二物不并立，海水漂鸱夷。湛卢南入郢，神物竟先知。吴宫八百年，旦夕游鹿麋。缅晤丧亡主，岂尽庸以�。
吴中杂诗二首
作者：郑善夫
朝代：明

秋浦下鸿雁，秋风鸣芰荷。客怀一万里，江月夜如何。乌衣不复见，蟋蟀声近床。黄花深几许，昨夜一篱霜。
吴中杂诗二首·其一
作者：郑善夫
朝代：明

秋浦下鸿雁，秋风鸣芰荷。客怀一万里，江月夜如何。
吴中杂诗二首·其二
作者：郑善夫
朝代：明

乌衣不复见，蟋蟀声近床。黄花深几许，昨夜一篱霜。
吴山
作者：郑善夫
朝代：明

吴山入阛阓，佳气自苍苍。洞窈通仙隐，龙盘集吉祥。犹宜雪后对，莫为岁寒妨。所历多酸鼻，兹山耿不忘。
吴门送黄明甫佥事赴岭南二首
作者：郑善夫
朝代：明

吴门海风吹白波，岁晏离城可奈何。明到罗浮避冰雪，还君及早播阳和。江头日暮歌欲罢，告诉不尽哀情多。岭南自古炎蒸地，君去风霜合若何。
吴门送黄明甫佥事赴岭南二首·其一
作者：郑善夫
朝代：明

吴门海风吹白波，岁晏离城可奈何。明到罗浮避冰雪，还君及早播阳和。
吴门送黄明甫佥事赴岭南二首·其二
作者：郑善夫
朝代：明

江头日暮歌欲罢，告诉不尽哀情多。岭南自古炎蒸地，君去风霜合若何。
吴阊
作者：郑善夫
朝代：明

万木萧萧河汉秋，吴阊斜日独登楼。眼中未黍茅茨怨，海上风尘笳鼓愁。一命未忘青琐闼，几时还问白蘋洲。燕然铜柱男儿事，谩倚青萍看斗牛。
吴隐君山居
作者：郑善夫
朝代：明

吾慕汉阴老，清修难具论。儿童少机事，麋鹿到柴门。备见幽人吉，还闻静者尊。高贤床下拜，龙虎鼎中喧。古道日已远，仙风今罕存。县知出世意，接手入湘源。
吾邦
作者：郑善夫
朝代：明

丧乱秋风起，吾邦尔独回。徒伤羁鸟赋，不见钓龙台。少谷芝仍茁，南昌角正哀。建安七子下，流落仲宣才。
周公器弘治初为庆符令赋诗追忆之
作者：郑善夫
朝代：明

周君为邑日，江汉尽桑麻。帝力谁知识，长安无狭斜。但将九溪水，频灌庆符花。遥想弹琴处，南风吹未涯。
咄咄
作者：郑善夫
朝代：明

咄咄长廊下，倡歌谁为闻。世人皆梦寐，之子独风云。土净菩提路，天垂星斗文。犹存顶神咒，至语未曾分。
和思道
作者：郑善夫
朝代：明

取友天下半，今得方子焉。为官不受羁，修身将到仙。叶县王子乔，勾漏葛稚川。明年适百粤，期子罗浮巅。
哭仲默
作者：郑善夫
朝代：明

去年孙复死，今复哭何休。霄汉冥交尽，嵩邙正气收。操戈吾岂敢，怀宝尔终投。秪益文章价，年年照斗牛。
哭张士孚
作者：郑善夫
朝代：明

同会今何在，斯人天下无。盛时看谏草，何日奠生刍。狐鼠私相庆，衣冠势益孤。空馀青史上，遗简载名儒。
哭朱侍御
作者：郑善夫
朝代：明

哭友魂初返，兄今复讣音。杞忧元不寐，颜乐秪须寻。江海投胶意，乾坤揽辔心。成言俱寂寞，胜事竟销沉。邦国贤豪尽，关河涕泪深。瓣香与絮酒，咫尺到山阴。
哭遂初
作者：郑善夫
朝代：明

良友看馀几，今年报女亡。江山有赪谷，风雨泣秋堂。元气能无损，星文定不光。连宵激孤志，洒涕向钱塘。
哭龚道
作者：郑善夫
朝代：明

海内君知我，闽中我失君。云霄剑在壁，风雨榻扬尘。龙见悲吾道，乌飞念此身。艰危有壮志，南望重沾巾。
喜吾惟可访少谷兼怀方令
作者：郑善夫
朝代：明

旧国冥心久，良朋见面初。同为避地客，独叩草玄庐。花鸟三春暮，乾坤百战馀。迩来方拙牧，衰疾复何如。
喜得家书
作者：郑善夫
朝代：明

无数羁愁此夜穷，各天相慰重题封。中原氛祲三千丈，故国烟霞百万重。伏枕未容蝴蝶梦，加餐合纪鲤鱼功。幽燕十月风霜恶，季子貂裘不受缝。
囊山留别黄后峰王檗谷
作者：郑善夫
朝代：明

莆城东畔囊山远，黄子茅堂碧树深。千里独寻鸡黍约，九峰同寄水云心。僧前麋鹿看人惯，春后桄榔委地阴。石壁题诗芳藓合，虎溪分手暮猿吟。
地上
作者：郑善夫
朝代：明

雨霁临池好，桥平纵步宜。湿泥勤燕子，新水乐鱼儿。病叶风多下，团萍夕更移。中吴消息恶，吟赏泪交垂。
城戍
作者：郑善夫
朝代：明

戍鼓长鸣夜，军容更入朝。北风尘漠漠，南讨意迢迢。秋有苍梧狩，能无黄泽谣。遐方尽玉帛，八骏自应骄。
塞上
作者：郑善夫
朝代：明

沙黄草白云色寒，汉主追兵青海湾。后命连催羽林骑，前军飞度玉门关。南郊礼乐终难废，北狩旌旗何日还。李牧昔时惟自守，暮年牧马到阴山。
复叹三首
作者：郑善夫
朝代：明

我生四十无闻时已暮，三年角巾守烟雾。空村落日门不开，独抱鹑衾哭穷路。麒麟趾折龙马杳，世俗那得知其故。呜呼兴衰用舍总在天，中夜击剑心茫然。忆昔金闺困天梏，乞身还山思维谷。频年藜藿口不充，况复呻吟卧床褥。生子当如孙仲谋，豚犬区区但口腹。于乎天时人事两不值，我生安命而已矣。归来来归愁复愁，洁己不及沧溟流。苦逐狝猴逐山雪，眼中萧萧谁故物。天涯良友半槁死，我身虽在空皮骨。于乎青山伐木鸟嘤嘤，胡为使我无友生。
复叹三首·其一
作者：郑善夫
朝代：明

我生四十无闻时已暮，三年角巾守烟雾。空村落日门不开，独抱鹑衾哭穷路。麒麟趾折龙马杳，世俗那得知其故。呜呼兴衰用舍总在天，中夜击剑心茫然。
复叹三首·其三
作者：郑善夫
朝代：明

归来来归愁复愁，洁己不及沧溟流。苦逐狝猴逐山雪，眼中萧萧谁故物。天涯良友半槁死，我身虽在空皮骨。于乎青山伐木鸟嘤嘤，胡为使我无友生。
复叹三首·其二
作者：郑善夫
朝代：明

忆昔金闺困天梏，乞身还山思维谷。频年藜藿口不充，况复呻吟卧床褥。生子当如孙仲谋，豚犬区区但口腹。于乎天时人事两不值，我生安命而已矣。
复晴趋仙邑
作者：郑善夫
朝代：明

晴光荡游目，一雨山逾碧。翛然戒晨征，乃尔骋双屐。修林静宿氛，故术没行迹。仆夫重远路，贱子有奇癖。南循抵仙城，北放兰阪陌。波岭行有需，朋曹意安极。我生无漫游，允得就三益。
夏公谨
作者：郑善夫
朝代：明

四海夏公谨，平生道未疏。岂为青琐客，不问白菟裾。帝业维新日，皇舆草昩初。看君抱经济，献纳定何如。
夏夕青野堂卧月
作者：郑善夫
朝代：明

海月团芳夜，园庐引绪风。琴书栖榻晏，岩壑与人同。尚泽南山雾，终怀北极枫。黄虞忽到梦，伊郁卧隆中。
夏夜仲鹖过草堂
作者：郑善夫
朝代：明

炎天郁郁气若焚，都城两月不出门。岂无故人少惠爱，秪有吾子来频繁。野老开心出文字，拙妻作意蒸鸡豚。雷陈风流世所羡，与尔结契为弟昆。
夏日叹
作者：郑善夫
朝代：明

长嬴何苍凉，大火不烘爆。烛龙西北死，踆乌东南蹙。迟迟凌曾桑，忽忽下蒙谷。钧天不敷华，群阴岂全伏。金星似火赤，未旰即动角。应感阴沴盛，转讶日晷促。羲和职业废，寒暑事反覆。麦秋犹寒衣，絺绤未即录。雄风来蓬蓬，惨怛蜚大屋。扬雾清昼昏，愈觉白日速。迅雷不发荣，虺虺振坤轴。三时无雨泽，何以升五谷。蝝螣复不仁，延祸到朴樕。近闻河内外，数载茹草木。更兼豺虎繁，死者十五六。诸公乐安稳，群倖厌梁肉。万姓亦何罪，坐使蒙螫毒。以兹和气乖，无怪边衅踧。天人象已显，岩庙计须熟。缅思弘治化，历历在耳目。燮理得所司，气侯有攸属。八风率顺序，五纬不愆毂。廿年宣重光，万国昭玉烛。平路生广庭，箑脯出荒服。所以覆帱下，老不闻杀戮。中遭屡更变，美意尚可掬。勖哉柱石翁，弘治是龟卜。狂夫不解事，岂敢糜廪禄。仓皇杞人忧，凯切麦丘祝。但愿丽大明，末光普曾曲。
夏日阙庭见鹤
作者：郑善夫
朝代：明

景风薄梁殿，铜云递玄虚。侵星不栉发，入直承明庐。朅来双白鹤，跄跄下彤除。竦身舞飞容，扬音结长吁。物情含所因，悲鸣胡为乎。曰余览幽经，腼尔情不舒。霜毛丽藻质，岂受泥水污。内饫土木气，外有金精敷。盗泉非吾愿，腐鼠安足图。缅惟玄圃骖，乃是青田雏。言兹非世畜，何以羁此都。误入燕雀网，遂被樊笼拘。委质太液池，昂藏狎鸥凫。崇朝受饼饵，向夕听传呼。以兹抱懊惋，宁复竞盈馀。冉冉积年岁，翼翼向盆盂。岂无四海心，所惜六翮疏。顾惟鹰犬坊，岂乏耳目娱。矜春有雪衣，绝地复的卢。终当返真性，去去翔天衢。一举历五岳，再举遍九区。翛然逐凤凰，下来瑞唐虞。此意良不极，流光倏于徂。麟伤古亦然，聊自遣烦纾。
夏朝同顾九和侍讲湛次泉编修应元忠吉士汎舟出西崦游太湖
作者：郑善夫
朝代：明

西崦山前逢首夏，与君一笑共扁舟。已无梅花烂刺眼，赖有太湖清散愁。晴日菰蒲鹅鹳下，远风波浪鱼龙游。酒酣忽忆鸱夷子，长日挂帆天汉流。
夏朝覃山即事二首
作者：郑善夫
朝代：明

湖水淼淼横钓舟，湖边人家生事幽。胡麻塞畦众作动，桑柘满地春蚕收。卑枝不肯受冠盖，短草何妨弥阻修。吴侬礼数亦自好，方巾野衣迎道周。四月覃山茶树香，蹋歌采茶多女郎。孤亭小池长杜若，斜川细雨飞鸳鸯。岛屿历历渺云水，烟波茫茫连大荒。眼中春花复欲尽，未得及春归故乡。
夏朝覃山即事二首·其一
作者：郑善夫
朝代：明

湖水淼淼横钓舟，湖边人家生事幽。胡麻塞畦众作动，桑柘满地春蚕收。卑枝不肯受冠盖，短草何妨弥阻修。吴侬礼数亦自好，方巾野衣迎道周。
夏朝覃山即事二首·其二
作者：郑善夫
朝代：明

四月覃山茶树香，蹋歌采茶多女郎。孤亭小池长杜若，斜川细雨飞鸳鸯。岛屿历历渺云水，烟波茫茫连大荒。眼中春花复欲尽，未得及春归故乡。
夏雨
作者：郑善夫
朝代：明

南天春苦旱，咎在岁星沉。四月禾苗歇，三农雨望深。油云肤寸合，一似雨黄金。君王社稷主，要识上天心。
夜入鲁北鄙
作者：郑善夫
朝代：明

不见黄花面，凄其白雁前。清渠接淮泗，衰草入幽燕。月露犹团夜，兵戎更积年。归途不可极，赍梦岁寒天。
夜热次林九
作者：郑善夫
朝代：明

中宵犹酷热，初伏未秋风。汲井分寒水，休灯散羽虫。宦情深自损，肺气更相攻。象魏天萧爽，衣冠日会同。雷霆悭小雨，岩谷断微风。北雪阴山里，南州大火中。迎秋草木异，爱月女儿同。内热兼多病，赓歌愧未工。
夜热次林九·其一
作者：郑善夫
朝代：明

中宵犹酷热，初伏未秋风。汲井分寒水，休灯散羽虫。宦情深自损，肺气更相攻。象魏天萧爽，衣冠日会同。
夜热次林九·其二
作者：郑善夫
朝代：明

雷霆悭小雨，岩谷断微风。北雪阴山里，南州大火中。迎秋草木异，爱月女儿同。内热兼多病，赓歌愧未工。
夜访建溪归宗岩宿听泉阁
作者：郑善夫
朝代：明

葛巾随地留芳迹，翠壁清林把烛行。山接幔亭多紫气，夜来蓬阁动泉声。名都合有沧洲胜，冬日还知桂树荣。白首子真终不改，看云坐石得吾生。
大水歌二首
作者：郑善夫
朝代：明

闽州五月雨不歇，剑南诸溪水俱发。溪边树木缠风雷，郭外人家走鱼鳖。野老惟忧禾黍歇，尾闾不见波涛泄。君莫恨去年前年雨水绝，越王台下江流竭。行人道上思饮冰，古井盐花白于雪。玄阴冥冥噎不通，五月六月皆天风。雷霆啸海乌兔急，田野尽在波涛中。南山豆苗沙压死，东畬禾头半生耳。志士宁辞沟壑填，农夫自此生事已。君不见无诸城外鬻幼男，今岁诛求岂但三。
大水歌二首·其一
作者：郑善夫
朝代：明

闽州五月雨不歇，剑南诸溪水俱发。溪边树木缠风雷，郭外人家走鱼鳖。野老惟忧禾黍歇，尾闾不见波涛泄。君莫恨去年前年雨水绝，越王台下江流竭。行人道上思饮冰，古井盐花白于雪。
大水歌二首·其二
作者：郑善夫
朝代：明

玄阴冥冥噎不通，五月六月皆天风。雷霆啸海乌兔急，田野尽在波涛中。南山豆苗沙压死，东畬禾头半生耳。志士宁辞沟壑填，农夫自此生事已。君不见无诸城外鬻幼男，今岁诛求岂但三。
大游篇赠高宗吕
作者：郑善夫
朝代：明
体裁：古风

登山须骑五色羊，涉水须泛无倪航。一身之小四海远，红光瞥影明煌煌。年少离居历寒暑，孤凤冥鸿自高举。东封碣石入罗浮，十洲山水犹能数。世人未断区中缘，顽腹无肠万愁贮。炎趋声利赴火蛾，恋食痴鸦吓腐鼠。吁嗟乎吾求此辈无其曹，翛然六合解天韬。上乘灏气怀宇高，丹山碧水相周遭。仰天大笑秋萧骚，九州热客从滔滔，高生高生纵游遨。
大游篇赠高宗吕
作者：郑善夫
朝代：明

登山须骑五色羊，涉水须泛无倪航。一身之小四海远，红光瞥影明煌煌。年少离居历寒暑，孤凤冥鸿自高举。东封碣石入罗浮，十洲山水犹能数。世人未断区中缘，顽腹无肠万愁贮。炎趋声利赴火蛾，恋食痴鸦嚇腐鼠。吁嗟乎吾求此辈无其曹，翛然六合解天韬。上乘灏气怀宇高，丹山碧水相周遭。仰天大笑秋萧骚，九州热客从滔滔，高生高生纵游遨。
大湖汎舟登弁顶
作者：郑善夫
朝代：明

湖上菰蒲秋映空，绛楼绀殿俯龙宫。钟声下接冯夷鼓，木叶深回罔象风。吹笛拟从蓬海去，扬舲疑与渼陂同。渚苕沙鹜太无赖，我爱南山芳桂丛。
大田篇
作者：郑善夫
朝代：明

君王提一旅，礼法用三驱。木落鸿能矫，天寒虎在嵎。风尘收猛士，骑射局文儒。锐首谁家子，人间大丈夫。
大田篇二首
作者：郑善夫
朝代：明

内使调鹰犬，呼声动远陲。万方多事后，千骑大田时。关塞回金气，旌麾把健儿。璜溪垂钓者，能载副车来。禁直三千士，长搴镇国旗。甲戈迷塞月，缯帛款边师。大礼初回跸，春原更打围。后车载光宠，不数汉昭仪。
大田篇二首·其一
作者：郑善夫
朝代：明

内使调鹰犬，呼声动远陲。万方多事后，千骑大田时。关塞回金气，旌麾把健儿。璜溪垂钓者，能载副车来。
大田篇二首·其二
作者：郑善夫
朝代：明

禁直三千士，长搴镇国旗。甲戈迷塞月，缯帛款边师。大礼初回跸，春原更打围。后车载光宠，不数汉昭仪。
大田读伯固起溟见和之作怅然怀答二首
作者：郑善夫
朝代：明

读尔怀沙赋，潸然系我思。当年分即死，此日已云迟。社稷还唐介，江山哭子期。才贤世有几，况及圣明时。朅来张仲蔚，秀句日逾多。岂不思君子，其如长路何。商霖怜我在，谷口喜人过。终愧箕山隐，无能守薜萝。
大田读伯固起溟见和之作怅然怀答二首·其一
作者：郑善夫
朝代：明

读尔怀沙赋，潸然系我思。当年分即死，此日已云迟。社稷还唐介，江山哭子期。才贤世有几，况及圣明时。
大田读伯固起溟见和之作怅然怀答二首·其二
作者：郑善夫
朝代：明

朅来张仲蔚，秀句日逾多。岂不思君子，其如长路何。商霖怜我在，谷口喜人过。终愧箕山隐，无能守薜萝。
大雪行三茆山中
作者：郑善夫
朝代：明

解束悟服食，营虑结山水。比闻三峰秀，赍欢一来此。同云布坤维，六花漫不止。升危滞遐踪，寓目杀高志。真源不可往，罔蜮兼泥滓。居凡殊所厌，还丹亦难恃。太虚本宅无，彭殇同已矣。安得庄生达，相与析玄理。
大风雪投宿赤城卢氏楼
作者：郑善夫
朝代：明

朔雪边风吹岁昏，赤城今去宿谁村。孤城自照烟霞色，独夜难招土木䰟。短世客星真落落，高楼宾榻亦言言。天涯儿女催归思，胜子椒花非故园。
大风雪投宿赤城卢氏楼
作者：郑善夫
朝代：明
体裁：七言律诗

朔雪边风吹岁昏，赤城今去宿谁村。孤城自照烟霞色，独夜难招土木魂。短世客星真落落，高楼宾榻亦言言。天涯儿女催归思，胜子椒花非故园。
天台
作者：郑善夫
朝代：明

崩湍转瀑下龙湫，皛皛银河綵雾浮。履险能无伯昏分，等閒来往石梁游。
天台二章为应节妇赋
作者：郑善夫
朝代：明

天台有方竹，历历山之岖。奇姿夺春色，标节方不渝。天寒冰雪繁，清阴固自如。南方有佳人，贞心与之俱。天台有方石，光洁宛如几。大者何嵓嵓，小者尽齿齿。不是雕琢力，岂无神鬼庇。南方有佳人，贞心与之比。
天台二章为应节妇赋·其一
作者：郑善夫
朝代：明

天台有方竹，历历山之岖。奇姿夺春色，标节方不渝。天寒冰雪繁，清阴固自如。南方有佳人，贞心与之俱。
天台二章为应节妇赋·其二
作者：郑善夫
朝代：明

天台有方石，光洁宛如几。大者何嵓嵓，小者尽齿齿。不是雕琢力，岂无神鬼庇。南方有佳人，贞心与之比。
天台杂诗四首
作者：郑善夫
朝代：明

一夜雨声吹不断，国清寺前溪水鸣。欲过天台拾瑶草，秋风无限石梁情。赤城云闭玉真符，桐柏宫涵沧海珠。早晚移家葛洪井，璚台双阙是仙都。华顶数峰飞刺天，长风白日洒云烟。鹿裘行探金明草，笑拍洪崖星汉边。昙花亭前雷雨飞，石梁天巧眼中稀。素裾綦履沾云湿，我自天台华顶归。
天台杂诗四首·其一
作者：郑善夫
朝代：明

一夜雨声吹不断，国清寺前溪水鸣。欲过天台拾瑶草，秋风无限石梁情。
天台杂诗四首·其三
作者：郑善夫
朝代：明

华顶数峰飞刺天，长风白日洒云烟。鹿裘行探金明草，笑拍洪崖星汉边。
天台杂诗四首·其二
作者：郑善夫
朝代：明

赤城云闭玉真符，桐柏宫涵沧海珠。早晚移家葛洪井，璚台双阙是仙都。
天台杂诗四首·其四
作者：郑善夫
朝代：明

昙花亭前雷雨飞，石梁天巧眼中稀。素裾綦履沾云湿，我自天台华顶归。
天姥吟
作者：郑善夫
朝代：明

山人住在天姥阴，忆余曾登天姥岑。云楼雪磴参差起，下控桃源几许深。
天姥峰
作者：郑善夫
朝代：明

天姥崚嶒不可招，云岩雪壑傍丹霄。天台四万八千丈，俯看飞虹度石桥。
天姥行
作者：郑善夫
朝代：明

天姥旁通天一门，下临绝壑桃花源。玉佩灵车杳然去，凤笙吹断越山魂。
天宁寺送林德绪赴武当
作者：郑善夫
朝代：明

襄阳使君今欲东，优钵花下行相逢。西山爽气祗自好，秣陵羽书犹未通。征伐乱传车驾出，沅湘亦在风尘中。冯良乘马如可弃，傍尔南州桂树丛。
天末忆方思道
作者：郑善夫
朝代：明

远怜方比部，经岁断来书。何日垂嘉树，青青拂敝庐。累憎鸿雁响，三见柳条疏。幽独疲孤梦，松斋月正虚。
天末逢故人
作者：郑善夫
朝代：明

不耐秋风摇落后，与君把袂看飞蓬。关山无地干戈息，江海何年笑语同。岁晏柳条那忍折，天涯车辙尚难通。萧条更问桑乾路，目断园陵烟雾中。
天津同王刘二子较射西营因赋长歌
作者：郑善夫
朝代：明

病夫平生沧海情，南征喜得王时行。天津桥边秋气清，邀我醉游刘伯耕。投壶叫白意未已，乃复较射城西营。刘君膂力信莫当，控弦运肘固所长。王郎生长在南方，亦能左挽五石强。调弓坐使猛兽伏，矫矢岂有飞禽翔。当场角胜不相降，神臂拍张人堵墙。伶人考鼓舆台走，白日冉冉回精光。锋翎冲撞气益扬，观者颜色歘沮伤。熊渠以上合比数，拔胜之辈斯寻常。病夫虽然力不足，见尔谁能分碌碌。腾身即把忘归接，引手转被繁弱挶。沉思重自咎，百罚敢辞辱。忽忆先皇时，此技何曾录。承平却作凶器比，丧乱始识文事局。乾坤比年氛䘲厚，幽豫青徐虎狼吼。专城将军习逃走，遂令死者十八九。至今楚蜀犹未夷，六军虽众能者谁。辕门衣冠更宽博，教场藜苋成町畦。吁嚱王刘学孔子，反有馀力从事此。幸须为国收多垒。吾闻兹艺德之辅，匪直区区为阅武。君不见矍相圃，公罔之裘扬觯语。卫昌蒙羿巧弗取，射乎射乎吾愧汝。
天竺
作者：郑善夫
朝代：明

旬有五日不出户，阑风伏雨寒萧萧。偶尔寻僧入三竺，多方索梅穷六桥。黄精紫蕨亦自饱，瑶草璚花还见招。旌旄满山江浪恶，腐儒解组为渔樵。
太乙山歌
作者：郑善夫
朝代：明

吾闻终南太乙峰，乃在于天都陆海之中。巨灵赑屃与天通。丹梯直驾太白窟，金精反射蓬莱宫。西南尔是华夷关，日月平视如跳丸。但见黄河涓涓下霄汉，齐州九点翻波澜。鳌掣鲸掀势何劲，三星不度龙沙瞑。华岳崚嶒徒自雄，渼陂盆盎虚相映。山中之人夐自奇，骖鸾翳鹄凌云逵。袖中剑器拨时危，林猿皋鹤且莫疑。君不见卫叔卿，白鹿云车谒天子。问之不答意何长，兴亡已落纹楸里。留侯谈笑用汉帝，功成麟凤谁能系。孙登长啸苏门山，声似黄钟动天地。达人修身俟世至，得薪用光始有济。才多识寡嵇叔夜，尔曹宁免今之世。吁嗟乎终南太乙长崔嵬，虎视龙兴安在哉。霸王贤达俱尘埃。峰头傥结三花树，从尔黄冠归去来。
太山三绝
作者：郑善夫
朝代：明

巨灵盘盘阊阖门，日观峰头玉册存。黄岘西行看落日，碧霞南面拜元君。秦皇自谓功无量，拟揭空碑古帝前。磨崔小篆三千字，何似开元十四年。苦忆太山孙处士，春秋三传尚须编。只今四海无青眼，欲向何门乞俸钱。
太山三绝·其一
作者：郑善夫
朝代：明

巨灵盘盘阊阖门，日观峰头玉册存。黄岘西行看落日，碧霞南面拜元君。
太山三绝·其三
作者：郑善夫
朝代：明

苦忆太山孙处士，春秋三传尚须编。只今四海无青眼，欲向何门乞俸钱。
太山三绝·其二
作者：郑善夫
朝代：明

秦皇自谓功无量，拟揭空碑古帝前。磨崔小篆三千字，何似开元十四年。
太白山人歌
作者：郑善夫
朝代：明

吾闻太白之山横绝沙碛东，去天盈尺秦地雄。阴厓古雪吹烈风，开辟以来如白龙。赤日横半度，百草不发天无功。山中之人冰雪容，餐霞吸露五内空。绿云结交河上公，寿三千岁颜如童。北招汗漫，南挟韩终。椒丘县圃，直天几度，拊嘴扪毕天为通。长髯下照沧海水，玄虬跋浪吹苍穹。视彼守株之徒，奚啻黄鹄之与壤虫。吾将乘元气与君游无穷。
妾薄命
作者：郑善夫
朝代：明

翩翩并命鸟，步步相谐悦。中道忽分散，鸣诉哀以切。有生谅同欢，有死愿同穴。众雏羽翼短，讵忍两诀绝。兰芳不如桂，荼苦不如檗。妾身未能亡，恶此中衰歇。双星下洞房，流景何光洁。照见君衣裳，不见君颜色。重泉眷有期，海水亦有竭。巍巍苍梧山，竹泪无时灭。
委羽
作者：郑善夫
朝代：明

东海龟兹仙圣居，琅玕芝草洞天虚。函关已断青牛驾，委羽忻逢白鹿车。
姚元肖
作者：郑善夫
朝代：明

接手燕昭国，倥偬十载前。乌栖空绕树，鹏转自横天。抚世缘知己，抡才后少年。君看越石父，客礼竟虚传。
威凤篇
作者：郑善夫
朝代：明

景风布南服，晨曦射丹台。威凤何契阔，千载一徘徊。声响世不传，箫韶昔所谐。虞庭既寂寞，岐下亦蒿莱。孔雀与野鸟，朝代纷疑猜。今时夫何如，天未鸣喈喈。乃有抟牛䖟，附托凌太阶。此曲不可竟，九土方喧豗。
子夜变歌三章
作者：郑善夫
朝代：明

洪江通海潮，朝往复暮来。岊水下洪江，何时逐潮回。我欲渡螺江，螺女不可遇。人知子夜来，不知子夜去。汉王昔垂钓，白龙从天来。至今龙起处，犹傍汉王台。
子夜变歌三章·其一
作者：郑善夫
朝代：明

洪江通海潮，朝往复暮来。岊水下洪江，何时逐潮回。
子夜变歌三章·其三
作者：郑善夫
朝代：明

汉王昔垂钓，白龙从天来。至今龙起处，犹傍汉王台。
子夜变歌三章·其二
作者：郑善夫
朝代：明

我欲渡螺江，螺女不可遇。人知子夜来，不知子夜去。
子夜吴歌九解赠殷近夫
作者：郑善夫
朝代：明

郎今落海滨，侬亦可怜身。不见昌阳草，何曾生要津。侬身不下堂，郎居隔江水。虽则隔江水，思心日万里。昔别于何时，十载参与商。岂是无所见，狼嘴夜夜张。夜夜抚素琴，恻恻生怨慕。枯桐在膝上，梧子在何处。融融四五月，婉婉采莲女。海上无芙渠，谁则识莲子。低头摘荷叶，举头看月光。归来觅剪刀，为欢制衣裳。终日对海棠，终夜不成寐。何以不成寐，花开侬独自。登楼看双星，蜘蛛在楼角。绵绵腹中丝，求匹不能得。欢去一何久，欢来一何晏。来时何所赠，双双云锦段。
子夜歌三首
作者：郑善夫
朝代：明

梅花在岭南，侬欢在山东。梅花欢所爱，不得附冥鸿。客从海上来，遗我双鲛绡。鲛绡是何物，留此比璚瑶。山有并命鸟，关关感人心。中夜有所思，澄江不如深。
子夜歌三首·其一
作者：郑善夫
朝代：明

梅花在岭南，侬欢在山东。梅花欢所爱，不得附冥鸿。
子夜歌三首·其三
作者：郑善夫
朝代：明

山有并命鸟，关关感人心。中夜有所思，澄江不如深。
子夜歌三首·其二
作者：郑善夫
朝代：明

客从海上来，遗我双鲛绡。鲛绡是何物，留此比璚瑶。
孚斋
作者：郑善夫
朝代：明

成心绣鞶帨，偾骄不可拘。脊脊广运中，吾道其何如。罝罘乱薮泽，太素成蘧除。畸人乘莽眇，焦火蹈若无。汎然涉九渊，木舟一何虚。得一合众万，瞻阕生明疏。至情通喘耎，而况孚豚鱼。斋居霁烦想，兹理守弗渝。说巽苟不亏，化邦扩所馀。眷言永登假，去与天为徒。
孤山寄太白山人
作者：郑善夫
朝代：明

为问山人孙太初，交情岁晚莫教疏。孤山梅萼春相恼，满地松苓日自锄。江夏肯容祢处士，茂陵初卧马相如。知君不废苕溪钓，书帛能无寄鲤鱼。
安期生
作者：郑善夫
朝代：明

人言千岁公，昔在阜乡亭。卖药青海上，徒闻千岁名。双留赤玉舄，珍重报秦庭。东指蓬莱顶，风波连紫冥。河津不可渡，谁识安期生。
安陵阻风
作者：郑善夫
朝代：明

落日安陵上，荒芜望蓟丘。风沙无昼夜，家室此淹留。江汉悲多故，干戈赋远游。河清是何日，吾志欲东周。
宋宫故基
作者：郑善夫
朝代：明

西门数顷地，旧是帝王宫。莫谩歌禾黍，山河涕泪中。
宿七里潭
作者：郑善夫
朝代：明

无数滩皆恶，安恬独此潭。溯流心共澹，汲古味能甘。永夜鱼龙定，空山鬼魅谈。高秋进萧䬃，行役遍东南。
宿七里潭
作者：郑善夫
朝代：明
体裁：五言律诗

无数滩皆恶，安恬独此潭。溯流心共澹，汲古味能甘。永夜鱼龙定，空山鬼魅谈。高秋进萧飒，行役遍东南。
宿归云庵
作者：郑善夫
朝代：明

泽国变元气，名山留晚芳。云藏伏虎寺，花近挂瓢堂。鹅鹳飞腾远，渔樵言笑长。沉冥达者事，散地即慈航。
宿石竹岩
作者：郑善夫
朝代：明

寝痾坐情累，削迹离故家。届兹仲如月，气候清且嘉。迢迢紫云洞，渺渺天一涯。寻壑滞瀑流，攀岑悟灵芽。千峰递生态，百草互吐葩。周览荡节物，况乃凌紫霞。神仙彷佛遇，导我营丹砂。丹砂未易营，缁鬓早已华。神理寓隐颐，时变增感嗟。至人有逸念，存形非所多。
宿石门晦翁读书处
作者：郑善夫
朝代：明

石门抱被云湿衣，流水聒耳无是非。海潮夜语梅花戌，起看扶桑朝日辉。筹峰南下枫林西，岩阁千盘平翠微。云踪不见朱夫子，尸祝能谈刘布衣。
宿石门晦翁读书处·其一
作者：郑善夫
朝代：明

石门抱被云湿衣，流水聒耳无是非。海潮夜语梅花戌，起看扶桑朝日辉。
宿石门晦翁读书处·其二
作者：郑善夫
朝代：明

筹峰南下枫林西，岩阁千盘平翠微。云踪不见朱夫子，尸祝能谈刘布衣。
宿胜果寺
作者：郑善夫
朝代：明

游吴复适越，漫宿赞公房。小隐薜萝密，大观江海长。钵龙蟠夜壑，云篴语秋堂。稍觉菩提长，森森松橛凉。
宿象山西坞二首
作者：郑善夫
朝代：明

乱木藏幽鸟，清商集古城。暝烟分野意，山鬼习人声。未把桐川钓，聊为颍水耕。岩栖备寂寞，傥得遇初平。秋云不称意，肤寸每成霖。漏日翻东壁，随风湿远岑。腰镰野外急，燐火晚来深。入夜增萧索，千林猿狖吟。
宿象山西坞二首·其一
作者：郑善夫
朝代：明

乱木藏幽鸟，清商集古城。暝烟分野意，山鬼习人声。未把桐川钓，聊为颍水耕。岩栖备寂寞，傥得遇初平。
宿象山西坞二首·其二
作者：郑善夫
朝代：明

秋云不称意，肤寸每成霖。漏日翻东壁，随风湿远岑。腰镰野外急，燐火晚来深。入夜增萧索，千林猿狖吟。
寄倪南雄
作者：郑善夫
朝代：明

京华相别后，闻尔亦南图。笑解银鱼绶，坐分铜虎符。山蟠五岭厚，俗到百蛮殊。千里梅花使，春风好寄余。
寄充之华亭
作者：郑善夫
朝代：明

鳌峰衰病至，岁月莽蹉跎。不识松江曲，鲈莼意若何。朋情音问阔，师道课程多。预报经过日，秋风偃败荷。
寄刘希尹吏部兼怀薛君采二首
作者：郑善夫
朝代：明

长安薛子宅，对尔诵骊驹。云树怀良友，风尘愧腐儒。看山费日月，忧国阻江湖。方朔金门下，藏身道不孤。薛郎成小隐，旧宅定荒芜。万事将双泪，经年无尺书。身随梅福去，病与马卿殊。白日调龙虎，飞腾意有馀。
寄刘希尹吏部兼怀薛君采二首·其一
作者：郑善夫
朝代：明

长安薛子宅，对尔诵骊驹。云树怀良友，风尘愧腐儒。看山费日月，忧国阻江湖。方朔金门下，藏身道不孤。
寄刘希尹吏部兼怀薛君采二首·其二
作者：郑善夫
朝代：明

薛郎成小隐，旧宅定荒芜。万事将双泪，经年无尺书。身随梅福去，病与马卿殊。白日调龙虎，飞腾意有馀。
寄华玉
作者：郑善夫
朝代：明

潇洒顾吏部，为邦日渐多。人心兴礼乐，世事入风波。剡曲舟堪诵，濠梁道不磨。向来巾子雪，堂构合如何。
寄安公石黄门二首
作者：郑善夫
朝代：明

闻君久住成都市，岂为成都卖卜钱。万里桥西逢蜀使，问余何事女牛边。草玄亭下浣花溪，载酒看花随杖藜。青春不断黄牛峡，日日思君猿狖啼。
寄安公石黄门二首·其一
作者：郑善夫
朝代：明

闻君久住成都市，岂为成都卖卜钱。万里桥西逢蜀使，问余何事女牛边。
寄安公石黄门二首·其二
作者：郑善夫
朝代：明

草玄亭下浣花溪，载酒看花随杖藜。青春不断黄牛峡，日日思君猿狖啼。
寄宗吕
作者：郑善夫
朝代：明

高适不早达，才多数亦奇。名应造化忌，狂与世人疑。妻子已同志，箪瓢长自怡。箕山好风月，将汝结茅茨。
寄容台旧僚友
作者：郑善夫
朝代：明

上德符元命，南宫列隽才。周王郊祀毕，汉日辟雍开。法驾新承幸，芝坛定数陪。百年大礼乐，述作意悠哉。
寄小野
作者：郑善夫
朝代：明

倪侯隐南国，食禄二千钟。谁识神仙骨，长栖富贵丛。梅花行岭外，雁字过蛮中。何日飞寻女，而将黄鹤同。
寄徐可大黄门
作者：郑善夫
朝代：明

往年游白下，汎爱有徐卿。令弟今相问，怜君久振缨。岁星还自照，谏草未全行。谢傅东山卧，秋风社稷情。
寄思道二首
作者：郑善夫
朝代：明

中岁倦六籍，出门事远游。远游于何之，五岳还三洲。一雁云中鸣，诉诉如有求。芒鞋岁月晏，得垒东海头。谈文竟晨夕，亦足销吾忧。相期每自励，志决天河流。阨运当奈何，捷径不可由。凤鸟化枭鸱，累乎行当休。南湖烟水阔，去去狎白鸥。失得勿复道，上溯多前修。阑云翳日景，埃风起拔木。我前驼白狐，我后举黄鹄。我生值巇崄，行止不可卜。椒兰掷道傍，菉薋以为馥。楚璞胡为尔，和氏刖其足。祗修防二兵，古道何时复。将子田商阴，商阴有黄角。
寄思道二首·其一
作者：郑善夫
朝代：明

中岁倦六籍，出门事远游。远游于何之，五岳还三洲。一雁云中鸣，诉诉如有求。芒鞋岁月晏，得垒东海头。谈文竟晨夕，亦足销吾忧。相期每自励，志决天河流。阨运当奈何，捷径不可由。凤鸟化枭鸱，累乎行当休。南湖烟水阔，去去狎白鸥。失得勿复道，上溯多前修。
寄思道二首·其二
作者：郑善夫
朝代：明

阑云翳日景，埃风起拔木。我前驼白狐，我后举黄鹄。我生值巇崄，行止不可卜。椒兰掷道傍，菉薋以为馥。楚璞胡为尔，和氏刖其足。祗修防二兵，古道何时复。将子田商阴，商阴有黄角。
寄惟可
作者：郑善夫
朝代：明

褰裳采杜若，江水何瀰瀰。借问采何为，将以遗君子。人心无终极，天涯岂伊迩。迅节易载阴，往事更佌俿。时危生计拙，何以托疲薾。桂枝有晚芳，芙蓉在秋水。非无岁寒姿，亦逐江草萎。栎社神所祥，永言葆玄理。
寄戴仲鹖延平
作者：郑善夫
朝代：明

嗟尔投荒在，十年归鬓新。豹文淹瘴疠，龙节渐风云。往事收残泪，清时录远臣。别深鱼雁阔，迹久凤麟驯。余亦丰城物，思君剑水滨。客衣浑自浣，不染洛阳尘。
寄施粤之侍御
作者：郑善夫
朝代：明

南昌隐君子，寄迹绿云端。念尔神交久，惭余色会难。此时歌伐木，伊昔阻风湍。何日下县榻，相看黄箨冠。
寄时行宪副
作者：郑善夫
朝代：明

闻君靖百粤，閒拥节旄游。铙吹军门静，云山开府幽。飞书报谷口，邀我入罗浮。一自沧溟别，长惊碧树秋。乾坤今始泰，勋业尔应留。傥遂丹砂计，相寻海上洲。
寄木虚
作者：郑善夫
朝代：明

吾弟知名早，锋棱不可当。交情有端复，文体下齐梁。霜骥时犹蹶，风鹰势必扬。嵩山读书处，烟雨压茅堂。
寄林惟大
作者：郑善夫
朝代：明

不了林和靖，遐心驻薜萝。星文天上有，书法世间多。独鹤闻清夜，疏梅渡暗波。沧湾馀故宅，猿鸟近如何。
寄林荆门
作者：郑善夫
朝代：明

暮年沧洲客，恸哭向穷途。春草生归思，秋风慰病夫。青毡后命达，白发此身癯。八月衡山去，期君出五潴。
寄汪令希舜
作者：郑善夫
朝代：明

彭门当太白，剑阁带青城。此地神仙窟，春风枳棘情。桃花栽欲遍，蜀道去还平。知尔丹成日，双凫凌紫清。
寄潘逸老
作者：郑善夫
朝代：明

东湖潘逸老，守晦十馀年。久病文园枕，长贫杜曲田。形骸非故我，天地有真诠。愿汝支离德，閒居读内篇。
寄王时行佥宪二首
作者：郑善夫
朝代：明

隐约王佥宪，为官近越州。久无烽火警，能把甲兵休。清远神仙所，君王锡宴游。时平占福地，不用觅丹丘。囊山分手去，正值暮春时。蒲柳看衰䬃，风尘且别离。岭南人事少，海上雁书迟。炎瘴还消息，无劳罢酒卮。
寄王时行佥宪二首·其一
作者：郑善夫
朝代：明

隐约王佥宪，为官近越州。久无烽火警，能把甲兵休。清远神仙所，君王锡宴游。时平占福地，不用觅丹丘。
寄王时行佥宪二首·其二
作者：郑善夫
朝代：明

囊山分手去，正值暮春时。蒲柳看衰䬃，风尘且别离。岭南人事少，海上雁书迟。炎瘴还消息，无劳罢酒卮。
寄王时行佥宪二首·其二
作者：郑善夫
朝代：明
体裁：五言律诗

囊山分手去，正值暮春时。蒲柳看衰飒，风尘且别离。岭南人事少，海上雁书迟。炎瘴还消息，无劳罢酒卮。
寄赠石室山人
作者：郑善夫
朝代：明

安期持世界，挟策西入关。吴老遵牛渚，乘槎钓不还。行藏元气里，弓剑彩云间。何时留玉舄，去入蓬莱山。
寄赤城诸子
作者：郑善夫
朝代：明

自别赤城去，藏身金马门。莼鲈心独苦，林壑道何尊。万事风波过，三年魂梦存。终焉共携手，采秀入桃源。
寄近夫黄门
作者：郑善夫
朝代：明

忆自吴门再相见，风波希阔两年馀。天边此日歌凤鸟，海上何时烹鲤鱼。巢父掉头终已矣，士元展足近何如。秣陵云树三千里，未得从君赋卜居。
寄郑方伯山齐
作者：郑善夫
朝代：明

昔日莆阳役，春山共采芝。郑虔犹逐客，贾傅自明时。潦倒莺花切，提携酒馔随。难忘何氏宅，汎爱木兰陂。
寄顾九和侍讲
作者：郑善夫
朝代：明

昔在吴子国，对君启心怀。朝游太湖水，暮宿姑胥台。狂吟各写志，醉倒黄金罍。张衡赋四愁，王粲兴七哀。同心而同调，一啸卑九垓。翩翩海鹤举，飒飒天风来。烟波忽相失，各在天一涯。君为九霄翰，我似穷途埃。音书阻岁年，泬㵳陇间梅。亦有芳菲草，念子思悠哉。迟暮不我顾，零落同蒿莱。
寄题七峰隐居十韵
作者：郑善夫
朝代：明

棠陵书问至，命我七峰歌。我今双鬓改，其柰七峰何。忆避吴趋寇，会遵孟渎河。眼深孙楚宅，心激鲁阳戈。霜镝干云日，霞居享薜萝。犹闻钓蛟蜃，宁复畏湖波。浩啸苏门诵，名方海上科。贤豪似尔少，膏馥及人多。芝菌盘霝洞，山川抱曲阿。吾将济汝汉，初路为经过。
寄黄明甫佥宪
作者：郑善夫
朝代：明

颇忆故人黄小江，为官三载帛书荒。闽中幽事笑杀汝，麦饭藜羹薜荔裳。槟榔不过南诏驿，五岭冰霜今已多。岁晏诗篇尚记不，吴门海风生白波。
寄黄明甫佥宪·其一
作者：郑善夫
朝代：明

颇忆故人黄小江，为官三载帛书荒。闽中幽事笑杀汝，麦饭藜羹薜荔裳。
寄黄明甫佥宪·其二
作者：郑善夫
朝代：明

槟榔不过南诏驿，五岭冰霜今已多。岁晏诗篇尚记不，吴门海风生白波。
寇至
作者：郑善夫
朝代：明

白日淮阳飞羽书，浪翻鲸骇振江湖。六飞声断天狼穴，七郡功亏铜虎符。即见县金募丁壮，更闻空国补军输。君王不刓封侯印，秪事江南未献俘。
寇至二首
作者：郑善夫
朝代：明

延陵昨夜飞羽书，吴人今日尽移居。江阴室庐半成烬，京口士卒多为鱼。不知貔虎为谁用，只恐豺狼乘我虚。向者山东只数骑，将军何事更趑趄。山东群盗睨东吴，吴下仓皇急远图。但见悬金募丁壮，不知卖屋补军输。屡闻天上新颁爵，犹有江南未献俘。昨夜中庭弧矢没，自怜病骨转成癯。
寇至二首·其一
作者：郑善夫
朝代：明

延陵昨夜飞羽书，吴人今日尽移居。江阴室庐半成烬，京口士卒多为鱼。不知貔虎为谁用，只恐豺狼乘我虚。向者山东只数骑，将军何事更趑趄。
寇至二首·其二
作者：郑善夫
朝代：明

山东群盗睨东吴，吴下仓皇急远图。但见悬金募丁壮，不知卖屋补军输。屡闻天上新颁爵，犹有江南未献俘。昨夜中庭弧矢没，自怜病骨转成癯。
寒食
作者：郑善夫
朝代：明

至后百五日，堂斋风雨深。越乡寒作食，溟海气长阴。身事南阳役，神京北望心。采薪缠日月，发已不胜簪。
寒食与木虚登屴崱峰遂饯公衡
作者：郑善夫
朝代：明

绝顶天风云乱飞，海门高浪近春衣。霸图王气东南尽，尧韭秦花天汉稀。此地赏心惟汝共，万方愁目欲何依。要知寒食山中意，萍叶江湖几是非。
对月怀闽中诸子
作者：郑善夫
朝代：明

潞河今夜月，却望晋安城。少谷堂犹在，东峰花正明。旅愁存世故，乡梦逐人情。展转怀诸子，风沙吾独行。
对湖二首
作者：郑善夫
朝代：明

㬒㬒玄阴日，团团照水隈。鲸波动霄汉，鼍鼓挟风雷。地尽青山杳，天寒白鸟回。轻帆未相失，自此访蓬莱。远水明如镜，平林渺欲迷。天多足鸿雁，沙暖定凫鹥。秋事关身世，湖声避鼓鼙。老渔吾愧汝，曼衍听天倪。
对湖二首·其一
作者：郑善夫
朝代：明

㬒㬒玄阴日，团团照水隈。鲸波动霄汉，鼍鼓挟风雷。地尽青山杳，天寒白鸟回。轻帆未相失，自此访蓬莱。
对湖二首·其二
作者：郑善夫
朝代：明

远水明如镜，平林渺欲迷。天多足鸿雁，沙暖定凫鹥。秋事关身世，湖声避鼓鼙。老渔吾愧汝，曼衍听天倪。
对雪答太白山人
作者：郑善夫
朝代：明

天地忽改色，六花风乱投。因之翠袖薄，加我草堂幽。照水梅自媚，衔泥燕有求。一杯思共尔，日暮问行舟。
对雪答太白山人
作者：郑善夫
朝代：明

天地忽改色，六花风乱投。翛然翠袖薄，加我草堂幽。照水梅自媚，闭门君不忧。玄机正无极，将汝醉乡游。
寿日成礼奉天门
作者：郑善夫
朝代：明

初日鸦啼宫树林，奉天高殿气骎骎。衣冠况值千秋节，犬马真悬万国心。白羽书来兵未解，黄河水落岁将阴。龙斿凤辇关山道，边事辛勤风雪深。
寿林大司马四十韵
作者：郑善夫
朝代：明

当代论耆德，先生第一人。行年老益壮，浴已日犹新。九牧衣冠胄，三朝柱石臣。时流立标准，前辈想丰神。伊昔遭平世，超然充大宾。东寮注柳肃，内史倒陈遵。奇思过常调，修能异等伦。一生随日驭，十载在成均。古学薰移俗，名贤类受甄。牵裾留短草，启事起枯鳞。琼佩辞仙仗，金陵秉大钧。岂无云锦线，可补舜衣鹑。鸿运丁天厌，元龟卜世屯。文狸翔粉堞，玉玦下枫宸。温国言归洛，宣尼罢问津。岁功成者退，初服誓当伸。几杖苍生慕，松筠白发亲。起居全矍铄，容色愈温纯。不论临卑幼，都如饮酪醇。达尊人代少，幽意岁华频。寄癖泉山麓，移舟越水滨。犹能作小楷，亦称戴高巾。奚用推洪范，终然比大椿。寿临文彦博，子得范纯仁。极北陈情切，滇南税驾真。言将欢菽水，不是忆鲈莼。臣父深思子，臣儿愿委身。明王念勋旧，温语蔼丝纶。李密近还蜀，张良未谢秦。银鱼绾房杜，玉树集陈荀。莱綵偏宜晚，潘舆每及晨。风吹绿野暮，花发锦堂春。刺史宣前烈，春官振后尘。品题惟凤鸟，图画必麒麟。二月山川丽，全闽气象臻。嵩乎钟匪物，甫也降兹辰。度曲来鹓鹤，称杯拜缙绅。龙门登尚忝，骥尾附何因。感激吾将仕，沾濡俗到淳。太平若有象，早晚下蒲轮。
将别
作者：郑善夫
朝代：明

多事晋安郡，浮生未息机。草堂存下着，花径罢初衣。江海形容在，君王梦寐稀。隆中弃汝去，勋业愿无违。
将旦
作者：郑善夫
朝代：明

曙色浮东海，腾腾渐太清。明霞低水槛，宿雾迥江城。警柝已罢击，征人初启行。豺狼今挈领，岂是乏长缨。
将至鲤湖道上
作者：郑善夫
朝代：明

瑶宇青峰顶，芒鞋白鸟边。风泉轰九鲤，云木薄诸天。尚子终当去，庞公最可怜。玄房今夕里，謦咳接群仙。
小岷山歌
作者：郑善夫
朝代：明

君不闻小岷之山连胃娄，雄视西川十二州。青天万古走蜒蜿，峰回嶂转无时休。剑门峨眉名失势，白帝鸟鼠俯之如浮沤。上有许由瓢，世人不得用，直挂月户三千秋。蒙泉泻天奔龙湫，巴溪湲湲学字流。淜腾入汶江，万里沧溟收。山中老桂色不滓，芝草琅玕烂成绮。洞口长回声利车，盘石但坐烟霞侣。宋有苏长公，隋有刘仙子。探芝斲桂树，长镵乱云里。小岷山，巉嶒不可攀。刘苏以后人迹复不到，乃有曾东石，架屋读易于其间。平生负此沧海志，少年访道青城山。上飧青城绝璧之流霞，下弄岷峨阴壑之潺湲。黄熊苍兕不敢迫，猿狖叫啸情自欢。空谷无人行，兰草复翻翻。朅来游人世，十载愁朱颜。吁嗟乎青山信美，蒙泉亦可以洗君耳。君胡为乎城市，许由之瓢欲何俟。终南有捷径，北山有俗轨。玄猿独鹤煖眼冷眼遥看尔，红尘白马有何益。柴桑不负陶彭泽，归来乎曾东石。
小至
作者：郑善夫
朝代：明

小至风烟催气候，南州云物变乾坤。城头梅柳青春早，海上鱼龙白浪昏。万事艰难悲故国，三年戎马闭柴门。小山梁苑多才子，汉水襄阳犹隐沦。
小野堂对菊
作者：郑善夫
朝代：明

小野堂前菊，相逢满意花。诸君抱冰雪，散地有烟霞。傍月神犹整，当歌影故斜。异时追此夕，萧瑟向瑶华。
少谷山杂兴
作者：郑善夫
朝代：明

輶车入城府，不染市道尘。买山水部巷，石壁争嶙峋。嘉果自四时，橘柚及枣榛。树木更茷骪，梅竹逾精神。茆亭覆石上，风月为主宾。芸轩矮且陋，著书掩柴门。褦襶非我朋，心知远见亲。神閒多暇日，棋局见本真。虽居赤县会，每结青山云。鳞鳞十万家，刀锥忘夕昕。兹山岂遥远，烟容自津津。四郊愿宁谧，永作草茅臣。
居杭旬月迟王员外不克先赴闽州
作者：郑善夫
朝代：明

昔我违京师，秋月始生魄。今我离越鄙，冻雪迷广莫。良晤无久期，达节守驹隙。与子同？波，复作中路拆。上天黑猿啸，下水白蜃斥。如何临岁晚，乃尔事行役。寒日下荒芜，云林正萧槭。樯乌旦暮转，遂有川涂隔。悠悠泬寥天，切切风雨夕。神交谅不爽，万里日亲炙。
居杭旬月迟王员外不克先赴闽州
作者：郑善夫
朝代：明
体裁：古风

昔我违京师，秋月始生魄。今我离越鄙，冻雪迷广莫。良晤无久期，达节守驹隙。与子同�波，复作中路拆。上天黑猿啸，下水白蜃斥。如何临岁晚，乃尔事行役。寒日下荒芜，云林正萧槭。樯乌旦暮转，遂有川涂隔。悠悠泬寥天，切切风雨夕。神交谅不爽，万里日亲炙。
屏息
作者：郑善夫
朝代：明

屏息经纶志，栖迟阊阖云。风尘蒙不解，龙虎乱相闻。秪有还山梦，空馀谏猎文。长缨系越颈，感激汉终军。
山中对孙太初食黄精
作者：郑善夫
朝代：明

山中黄精熟，作意向山人。制法随蒸曝，灵根集鬼神。腹心吾尚病，服食尔能纯。有客乘云气，三尸不累身。
山人
作者：郑善夫
朝代：明

吕公嘉遁处，云鸟静相亲。日与嵇中散，沈冥山水滨。雁荡斜连海，桃源直避秦。斋居玩易理，龙性可能驯。
山人
作者：郑善夫
朝代：明

税鹤停鸾去不分，玉箫瑶瑟散春云。日暮天花吹建水，曾孙重拜武夷君。
山行见懒椿
作者：郑善夫
朝代：明

懒椿一树与松长，丽蕊秋掀红翠香。爱尔未知谁更懒，松间好看卧云房。
屴崱峰
作者：郑善夫
朝代：明

盘礴地灵在，东南天柱高。三江转燕尾，百粤乱牛毛。未出无生网，难忘大觉刀。巢云定何日，万国且旌旄。
岁晏怀近夫
作者：郑善夫
朝代：明

不见殷郎又一年，每凭䰟梦到青田。成家文学人皆仰，为邑风流世共传。嵇吕岂辞千里驾，桃哀真结此生缘。孤山云物负残腊，雁宕烟霞愁远天。
岁晏怀近夫
作者：郑善夫
朝代：明
体裁：七言律诗

不见殷郎又一年，每凭魂梦到青田。成家文学人皆仰，为邑风流世共传。嵇吕岂辞千里驾，桃哀真结此生缘。孤山云物负残腊，雁宕烟霞愁远天。
岁晏答王时行
作者：郑善夫
朝代：明

越王台下草堂阴，万寿桥东流水心。天畔风云新岁晏，霜前梅柳故园深。黄巾乱后只茅屋，白社归来无橘林。摇落最怜王水部，近时生理戴朝簪。
岁晏行
作者：郑善夫
朝代：明

乌龙山头鸦乱飞，客子迫岁忧蒸藜。桃源馀孽几反覆，玉山一路方涂泥。黄云阨关鼯狖啼，前有戈鋋后鼓鼙。十年通籍何辛苦，犹自飘蓬负老妻。
岁晏行
作者：郑善夫
朝代：明

终风薄旅衣，游子行天涯。天涯行不息，岁晏有远悲。出入盗贼间，进退昧所之。休驾入彭城，身在犹惊疑。问舍得所安，聊慰儿女嗤。故人皆鲍叔，眷我情委蛇。论文具鸡黍，旬日以为期。驾言东问津，相送洪水湄。中原且多难，伊人复生离。握手写肝胆，我舟行且维。感此绨袍恩，有心终酬知。但恐丧乱后，会晤无定时。努力将奈何，惟有长相思。